text:
मरकुस 1 Awadhi Bible: Easy-to-Read Version (ERV-AWA)
ईसू क आवइ क तइयारी
1 परमेस्सर क पूत ईसू मसीह क सुसमाचार क सुरुआत। 2 जइसा अगवा होई, यसायाह नबी क किताब मँ लिखा अहइ: उ कहेस,
“सुन ल्या! मइँ (परमेस्सर) अपने सहायक क तोसे पहिले पठवत अही।
उ तोहरे बरे रस्ता बनाई।”
3 “एक ठु मनई के चिल्लाय क अवाज उसरे मँ सुनि लीन्ह:
‘पर्भू क बरे रस्ता बनवा
अउर सोझ रस्ता तइयार करा।’”
4 यूहन्ना उसरे मँ बपतिस्मा देत आइ। उ लोगन स बपतिस्मा लेने क कहेस कि उ आपन मनफिराव क दिखा सकइँ। अउर ओनके पापन्क छमा होइ। 5 यरूसलेम अउ यहूदिया देस क सब जने ओकरे निअरे गएन। जइसे उ सब आपुन्हि पापन्क कबूलेन्ह, उ सब यरदन नदिया मँ ओसे बपतिस्मा पाएन।
6 यूहन्ना ऊँटन्क बारेन्स बनवा बस्तर पहिरत रहा, अउर करिहाउँ प खालि क पेटी बाँधत रहा। उ टिड्डन्क अउर जंगली सहद खात रहा।
7 उ इ बात क प्रचार करत रहा: “मोरे पाछे मोसे जिआदा एक ठु बरिआर मनई आई। मइँ ऍतना जोग्य नाहीं कि ओकरे सोझे खड़ा होइके अउर निहुरिके ओकरे बधियउरी क फीता तलक खोलि सकउँ। 8 मइँ तू पचन्क पानी स बपतिस्मा देत अही मुला उ तू पचन्क पवित्तर आतिमा स बपतिस्मा देई।”
ईसू बपतिस्मा लिहेस
9 उ समइ ईसू नासरत स गलील आवा। हुवाँ यूहन्ना रहा। ईसू ओसे यरदन नदिया मँ बपतिस्मा लिहस। 10 जइसे ही पानी स बाहेर आवत रह, उ खुला भवा अकास देखेस। अउर पवित्तर आतिमा कबूतरे क नाईं ओह प उतरी। 11 फिन अकासबानी भइ: “तू मोर पूत, जेहका मइँ पियार करत हउँ। मइँ तोहसे बहोत खुस हउँ।”
ईसू क परीच्छा लीन्ह गइ
12 तब तुरंतहि आतिमा ईसू क उसरे मँ पठएस। 13 अउ उ उसरे मँ चालीस दिन तइँ रहा। उहइ समइया मँ सइतान ओका भरमावत भवा रहा। हुवाँ ईसू जंगली जनावर क संग रहा। जहाँ सरगदूतन आइ क ओकर सेवा किहेन।
ईसू कछू चेलन क चुनेस
14 ओकरे बाद यूहन्ना जेली मँ धाँध दीन्ह गवा। फिन ईसू गालील मँ गवा अउर परमेस्सर क सुसमाचार क प्रचार करत रहा। 15 उ कहेस, “समइ पूरा होइ गवा परमेस्सर क राज्य नगिचे अहइ। सब जने मनफिरावा अउर सुसमाचार मँ बिसवास करा।”
ईसू कछू चेलन क चुनेस
16 जब ईसू गलील झील क निअरे स होइ के जात रहा। उ समौन अउर समौन क भाई अन्द्रियास क निहारेस। उ दुइनउँ मछुआरा रहेन, एह बरे उ सब जलिया क झीले मँ डारत रहेन। 17 ईसू ओनसे कहेस, “आवा, अउर मोरे पाछे आवा। मइँ तू पचन क कइसे मनई बटोरा जात हीं इ बात सिखाउब।” 18 तबहिं फउरन उ सब आपनि जालिन्ह क छाँड़ि दिहन अउर ओकरे पाछे आएन।
19 तबहिं ईसू तनिक आगे झिलिया क तीरे चलत-चलत जब्दी क बेटवा याकूब अउर ओकर भाई यूहन्ना क निहारेस। उ सबइ आपन नाउ मँ आपन जालि क मरम्मत करत रहेन। 20 उ तबहिं फउरन उ सबन्क बोलॉएस। एह बरे कि उ सबइ नाउ मँ आपन बाप जब्दी क छाँड़ि कइ ओके संग ओकरे पाछे आएन।
ईसू मनई क चंगा करेस जेह पर दुस्ट आतिमा सवार रही
21 ओकरे बाद उ पचे कफरनहूम गएन। फुन अगवा ईसू आवइवाला सबित क दिन आराधनालय मँ जाइके लोगन्क सिच्छा देइ लाग। 22 सिरिफ धरम सास्तिरियन क जानइवाला क तरह नाहीं मुला एक ठु मुड्ढ क नाईं सिच्छा देत रहा। एह बरे उ सब मनइयन ओकरे सिच्छा स अचरजे मँ पड़ि गएन। 23 ओनकर यहूदी पराथना सभा मँ एक ठू अइसा मनई रहा जेका दुस्ट आतिमा धरे रही। उ मनई चिचिअन अउर कहेस, 24 “मोसे तू का चाहत बाट्या, नासरत क ईसू? का हम पचन्क बरिबाद करइ क आइ बाट्या? मइँ जानत हउँ तू का अहा, तू अहा परमेस्सर क पवित्तर मनई!”
25 मुला एह पइ ईसू पटकारेस, “खामोस रह, ओहका छाँड़िके चला आव।” 26 तबहिं दुस्ट आतिमा उ मनई क हिलाइस अउर खूब जोर स चिचिआन। फिन ओहमाँ स बाहेर आइ गइ।
27 ऍहसे हर मनई अचरज मँ पड़ि गवा। सब मनइयन आपुस मँ पूछइ पछोरे लागेन, “हिआँ इ कावा? इ मनई एक ठु नई सिच्छा देत बाटइ। उ मुड्ढ गियान स सिखवत अहइ। उ दुस्ट आतिमा क हुकुम देत हय अउर उ पचे ओहका मानत हीं।” 28 एह बरे गलील अउ ओह के चारिउँ कइँती ईसू क नाउँ तुरंतइ फइल गइ।
ईसू ढेर मिला क चंगा कीहेस
29 ईसू अउर ओकर चेलन आराधनालय तजि दिहन अउर सोझे याकूब अउ यूहन्ना क संग समौन अउर अन्द्रियास क घरे गएन। 30 समौन क सास बोखॉरे स बिछउना प पहुड़ी रही। तउ उ सब तुरंतहि ईसू क ओकरे बारे मँ बताऍन। 31 तइसेन उ ओकरे नगिचे गवा। ओकर हथवा पकरि के ओका उठाएस। बोखॉर ओहका छाँड़ि दिहस अउर उ सबन्क सेवॅकाई करइ लाग।
32 सूरज बूड़े क बाद सांझ होइ जाए प उ सब लोग ढेर बेरमियन्क अउर जेनका दुस्ट आतिमन बियाधत रहा, ईसू क नगिचे लिवाइ लाऍन। 33 अउर समूचा सहर दुआरे प जम गवा। 34 उ तरह तरह क रोग स बेरमिया रहेन ओन सबन्क बेमारी स जरटुट किहेस अउर बहोत स दुस्ट आतिमन भगाय दिहस। उ दुस्ट आतिमन क नाहीं बोलइ दिहस, एह बरे कि उ सब ओहका जान गइन।
ईसू सुसमाचार सुनावइ क तइयारी करेस
35 बड़े भिन्सारे जब मुँह अँधियार रहा, ईसू जागि गवा। ओकरे बाद घरवा स बाहेर अकेल्ले मँ अउर उजाड़े मँ गवा, हुवाँ उ पराथना करेस। 36 पाछे समौन अउ ओकर साथी ईसू क हेरत-हेरत बाहेर गएन। 37 उ पचे ओहका हेरि के ओसे कहेन, “हर मनई तोहका हेरत अहइ।”
38 फिन ईसू ओनसे कहेस, “हमका दूसर क नगरन मँ जाइही चाही। तबहिं उ सबन ठउरन मँ मइँ उपदेस दइ सकत हउँ। एह बरे मइँ आइ हउँ।” 39 अइसे उ गलील क सब ठउरन मँ ओनके आराधनालयन मँ उपदेस देत अउर संग दुस्ट आतिमा क भगावत रहा।
ईसू कोढ़ी क चंगा कीहेस
40 फिन एक ठु कोढ़ी ओकरे निअरे आवा अउर उ निहुरि क ईसू स बिनती किहेस, “जउ तू चाहा, तू मोका चंगा कइ सकत ह।”
41 ओकर जिअरा दाया स भरि गवा। फिन उ आपन हथवा फइलावत ओका छुइके कहेस, “मइँ चाहत हउँ, तू नीक ह्वा।” 42 तबहिं फउरन ओकर कोढ़ जरटुट होइ ग अउर उ नीक होइ ग।
43 ईसू ओका जाइक बरे कहेस मुला ओका एक करी चिताउनी दिहेस, 44 “देखा, तू ऍकरे बारे मँ कउनो स कछुहि जिन कह्या। फिन याजक क लगे जा अउर ओका आपन क देखावा। परमेस्सर क भेंट द्या जेह बरे तू नीक होइ गया। अउर जइसा मूसा क व्यवस्था बताएस, वइसा आपन नीक होइ क भेंट द्या। जइसे इ एक सनद रहइ।” 45 फिन उ मनई चला गवा, अउर बेधड़क बतावइ लाग अउर खबरिया क प्रचार करइ लाग। ऍहसे ईसू अजादी स कस्बन मँ जाइ न सका। आखिर उ अकेल्लले मँ अउर उजड़े ठउरन मँ टिकइ लाग। सब मिला ठउर ठउर सा ओकरे नगिचे आवत रहेन।


c: text/html

text:
जिला फैजाबाद, ब्लाक मया, कस्बा गोशाईगंज मड़हापुल तमसा नदी। यहि नदी कै दशा बीसन साल से बहुतै खराब बाय। शहर के भीतर कै सारा कूड़ा-करकट भाठ दीन जात बाय। नदी मा पानी सूख गै खाली कीचड़ बचा बाय।
महादेवा घाट कै वार्ड नम्बर 10 कै सदस्य अशोक चैरसिया, राधे, चिन्टू बताइन कि हमरे सब कपड़ा छांटै नहाय धोवै जैसे सब काम वही नदी के पानी से कीन जात रहा लकिन अब तौ गन्दा पानी के साथ तमाम बिमारी वही पानी के उपयोग से होई जाये। पांच-छः साल से न तौ बरसात होत बाय अउर न तौ नहर कै पानी खोल जात बाय। कइयौ बार सफाई की खातिर अप्लीकेशन अउर सूचना पत्र डी.एम., एस.डी.एम. अउर विधायक का दीन गै लकिन कउनौ सुनवाई नाय भै।
विधायक अभय सिंह बताइन कि कस्बा कै जनता हमरे पास अप्लीकेशन लइके आय रही हम डीएम के पास भेजे रहेन। पास होइगा बाय। लकिन बजट ज्यादा लागे। बजट कै मांग करब फिर सफाई होये।
जिला फैजाबाद, ब्लाक मया, कस्बा गोशाईगंज मड़हापुल तमसा नदी। यहि नदी कै दशा बीसन साल से बहुतै खराब बाय। शहर के भीतर कै सारा कूड़ा-करकट भाठ दीन जात बाय। नदी मा पानी सूख गै खाली कीचड़ बचा बाय।

robotstxt: allowed

filter: keep


text:
उत्पत्ति 30 Awadhi Bible: Easy-to-Read Version (ERV-AWA)
30 राहेल लखेस कि उ याकूब बरे कउनो बच्चा क जन्म नाही देति अहइ। राहेल आपन बहिनी लिआ स जलन करइ लाग। ऍह बरे राहेल याकूब स कहेस, “मोका बच्चा द्या, वरना मइँ मरि जाब।”
2 याकूब राहेल प किरोध किहस। उ कहेस, “मइँ परमेस्सर नाही अहउँ। उ परमेस्सर ही बाटइ जउन तोहका बच्चन क जन्मइ स रोक दिहस ह।”
3 तब राहेल कहेस, “तू मोर दासी बिल्हा क लइ सकत ह। ओकरे संग सोआ अउ उ मोरे बरे बच्चा क जन्मी। तब मइँ ओकरे जरिये महतारी बनब।”
4 इ तरह राहेल आपन भतार याकूब बरे बिल्हा क दिहस। याकूब बिल्हा क संग तने क संबंध किहस। 5 बिल्हा गरभ धारण किहस अउ याकूब बरे एक पूत क जन्मेस।
6 राहेल कहेस, “परमेस्सर मोर पराथना सुनि लिहेस ह। उ मोका एक पूत देइ क ठान लिहस ह।” ऍह बरे राहेल इ पूत क नाउँ दान राखेस।
7 बिल्हा दुसरी दाईं गरभ धारण किहस अउ उ याकूब क दूसर पूत किहस। 8 राहेल कहेस, “मइँ आपन बहिनी क संग कठोर संधर्स किहेउँ अउर मइँ जीत गएउँ ह।” ऍह बरे उ इ पूत क नाउँ नप्ताली धरेउँ ह।
9 लिआ सोचेस कि उ अउर जियादा बच्चन क जन्म नाही दइ सकित। ऍह बरे उ आपन दासी जिल्पा क याकूब बरे दिहस। 10 तब जिल्पा एक पूत क जन्म दिहस। 11 लिआ कहेस, “मोर भाग्य बाटइ। अब मेहररुअन मोका भाग्यवती कइही।” ऍह बरे उ पूत क नाउँ गाद राखेस। 12 जिल्पा दूसर पूत क जन्मेस। 13 लिआ कहेस, “मइँ बहोतइ खुस अहउँ। मेहरारु मोका ‘खुस’ नाउँ स पुकारब्या।” ऍह बरे उ लरिका क नाउँ आसेर धरेस।
14 गोहु कटनी क समइ रूबेन खेतन मँ गवा अउ कछू दूदाफल न क लखेस। रूबेन इ दूदाफलन क आपन महतारी लिआ क लगे लिआवा। मुला राहेल लिआ स कहेस, “कृपा कइके आपन पूत क दूदाफलन मँ स कछू मोका दइ द्या।”
15 लिआ जवाब दिहस, “तू तउ मोरे भतार क पहिले ही लइ लिहे ह। अब तू मोरे पूत क दूदाफलन क भी लइ लेइ चाहत अहा।”
मुला राहेल जवाब दिहस, “अगर तू आपन पूत क दूदाफल मोका देब्या तू आज रात याकूब क संग सोइ सकित ह।”
16 उ रात याकूब खेते स लउटा। लिआ ओका लखेस अउ उ ओसे मिलइ गइ। उ कहेस, “आज राति तू मोरे संग सोउब्या। मइँ आपन पूत क दूदाफलन क तोहरे दाम क रुप मँ दिहेउँ ह।” ऍह बरे याकूब उ रात लिआ क संग सोवा।
17 तब परमेस्सर लिआ क फुन गरभधारण करइ दिहस। उ पाँचवें पूत क जन्म दिहस। 18 लिआ कहेस, “परमेस्सर मोका इ बात क ईनाम दिहस ह कि मइँ आपन दासी क आपन भतार क दिहेउँ ह।” ऍह बरे लिआ आपन पूत क नाउँ इस्साकार धरेस।
19 लिआ फुन गरभधारण किहस अउ उ छठवें पूत क जन्म दिहस। 20 लिआ कहेस, “परमेस्सर मोका एक ठु सुन्नर भेंट दिहस ह। अब सचमुच ही याकूब मोका अपनाई, काहेकि मइँ ओका छ: लरिका दिहेउँ ह।” ऍह बरे लिआ पूत क नाउँ जबूलून धरेस।
21 एकरे पाछे लिआ एक बिटिया क जन्म दिहस। उ बिटिया क नाउँ दीना राखेस।
22 तब परमेस्सर राहेल क पराथना सुनेस। परमेस्सर राहेल बरे बच्चा पइदा करब संभव बनाएस। 23 राहेल गरभ धारण किहेस अउ एक पूत क जन्म दिहस। राहेल कहेस, “परमेस्सर मोर लाज खतम कइ दिहस ह अउ मोका एक पूत दिहस ह।” 24 ऍह बरे राहेल आपन पूत क नाउ यूसूफ राखेस। अउर उ कहेस, “परमेस्सर मोका एक अउर पूत देइ।”
याकूब क धन दोलत बढ़त ह
25 यूसुफ याकूब क जन्म क पाछे याकूब लाबान स कहेस, “अब मोका आपन घर लौटइ द्या। 26 मोका मोर मेहररुअन अउ बच्चा द्या। मइँ चौदह बरिस तलक तोहरे बरे काम कइके ओनका कमावा ह। तू जानत ह कि मइँ तोहार नीक सेवा किहेउँ ह।”
27 लाबान ओसे कहेस, “मोका कछू कहइ द्या। मइँ महसूस करत हउँ कि यहोवा तोहरे कारण मोहे प कृपा किहेस ह। 28 बतावा कि तोहका मइँ का देउँ अउर मइँ उहइ तोहका देब।”
29 याकूब जवाब दिहस, “तू जानत अहा कि मइँ तोहरे बरे कठिन मेहनत किहेउँ ह। तोहर भेड़िन क झुण्ड बाढ़िन ह अउर जब तलक मइँ ओनकइ देख भाल किहेउँ ह, ठीक रहिन ह। 30 जब मइँ आवा रहेउँ, तोहरे लगे तनिक रहिन। अब तोहरे लगे बहोत जियादा अहइँ। हर दाईं जब मइँ तोहरे बरे कछू किहेउँ ह यहोवा तोहे प कृपा किहस ह। अब मोरे बरे समइ आइ ग अहइ कि मइँ आपन बरे काम करउँ, इ मोरे बरे आपन घर बनावइ क टेम अहइ।”
31 लाबान पूछेस, “तब मइँ तोहका का देउँ?”
याकूब जवाब दिहस, “मइँ नाही चाहत कि तू मोका कछू द्या। मइँ सिरिफ चाहत हउँ कि तू जउन मइँ काम किहेउँ ह ओकर दाम चुकाइ द्या। सिरिफ इहइ एक काम करा। मइ लउटाइब अउर तोहरी भेड़िन क देखरेख करब। 32 मोका आपन सबहिं भेड़िन क झुण्ड क बीच स जाइ द्या अउ दागवाली या धारीदार हर एक भेड़ी क बच्चा अउ करिया बोकरी क बच्चा क मोका लइ लेइ द्या। मोका हर एक दागवाली या धारीवाली मादा बोकरी क लइ लेइ द्या। इहइ मोर पगार होइ। 33 भविस्स मँ तू असानी स लखि लेब्या कि मइँ ईमानदार अहउँ। तू मोर भेड़ी क झुण्ड लखइ आइ सकत ह। जदि कउनो बोकरी दागदार नाही होइ या कउनो भेड़ी करिया नाही होइ तउ तू जान लेब्या कि मइँ ओका चोराएउँ ह।”
34 लाबान जवाब दिहस, “मइँ ऍका अंगीकार करत अहउँ। हम तोहका जउन कछू तू मँगब्या देब।” 35 मुला उ दिन लाबान दागीदार बोकरन क छुपाइ दिहस अउ लाबान सबहि दागीदार या धारीदार बोकरियन क छुपाइ दिहस। लाबान सब करिया भेड़िन क छुपाइ दिहस। लाबान आपन बेटहनन क इ सबइ भेड़िन क देखरेख करइ कहेस। 36 ऍह बरे पूत लोग सबहि दागीदार जनावरन क लिहन अउ उ पचे दुसरे ठउर प चला गएन। उ पचे तीन दिना तलक जात्रा किहन। याकूब रुक गवा अउ बचे भए जनावरन क देखरेख करइ लगेन। मुला ओहमाँ कउनो जनावर दागदार या करिया नाही रहा।
37 ऍह बरे याकूब चिनार, बादाम अउ अर्मोन बिरवन क हरियर डारिन क काटेस। उ ओकर छाल इ तरह उतारेस कि सबइ डार उज्जर धारीदार बनि गइन। 38 याकूब पानी पिआवइ क जगह प डारिन क भेड़िन क झुण्ड क समन्वा धइ दिहस। जब गोरु पानी पिअइ आएन तउ उ जगह प गाभिन होइ बरे मिलेन। 39 तब बोकरियन जब डारिन क समन्वा गाभिन होइ बरे मिलिन तउ जउन बच्चन पइदा भएन उ सबइ दागीदार, धारीदार या करिया भएन।
40 याकूब दागीदार अउ करिया गोरुअन क भेड़ी क झुण्ड क गोरुअन स अलगाइ दिहस। तउ इ तरह, याकूब आपन गोरुअन क लाबान क जनावरन स अलग किहस। उ आपन भेड़िन क लाबान क भेड़िन क लगे नाही भटकइ दिहस। 41 जब कबहु गोरूअन क खरका मँ हिट्ठ पुट्ठ जनावर गाभिन होइ बरे मिलत रहेन तब याकूब ओकरी अँखिन क समन्वा डारिन क रख देर रहा, ओन डारिन क निचके ही इ सबइ जनावरन धनाइ बरे मिलत रहेन। 42 मुला जब कमजोर जनावर धनाइ बरे मिलत रहेन, तउ याकूब हुआ डार नाही धरत रहा। इ तरह मरटुट जनावरन स पइदा भएन बच्चन लाबान क रहेन। हिट्ट पुट्ठ गोरुअन स पइदा भए बच्चन याकूब क रहेन। 43 इ तरह याकूब बहोत धनी होइ गवा। ओकरे लगे बहोत रेवड़, बहोत स नउकर लोग, ऊँट अउ गदहन रहेन।


text:
यसायाह 39 Awadhi Bible: Easy-to-Read Version (ERV-AWA)
बाबुल क सँदेसावाहक
39 उ समय, बलदान क पूत मरोदक बलदान बाबुल क राजा भवा करत रहा। मरोदक हिजकिय्याह क लगे पत्र अउर उपहार पठएस। मरोदक ओकरे लगे उपहार एह बरे पठए रहा कि उ अनके रहा कि हिजकिय्याह बेराम रहा अउर फुन नंगा होइ गवा। 2 एन उपहारन क पाइके हिजकिय्याह बहोत खुस भवा। एह बरे हिजकिय्याह मरोदक क लोगन क आपन खजाने क कीमती चिजियन देखाएस। हिजकिय्याह ओन लोगन क आपन सारी सम्पत्ति देखाएस। चाँदी, सोना, कीमती तेल अउर इत्र ओनका देखाएस। हिजकिय्याह ओनका जुद्ध मँ काम आवइवाली तरवारन अउर ढालन भी देखाएस। हिजकिय्याह ओनका सबहिं चिजियन देखाएस जउन उ जमा कइ रखे रहा। हिजकिय्याह आपन घरे क अउर आपन राज्ज क हर वस्तु ओनका देखाएस।
3 यसायाह नबी राजा हिजकिय्याह क लगे गवा अउर ओहसे बोला, “इ सबइ लोग का कहत अहइँ? इ सबइ लोग कहाँ स आएन ह”
हिजकिय्याह कहेस, “इ सबइ लोग दूर देस स मोरे लगे आएन ह। इ सबइ लोग बाबुल स आएन ह।”
4 एह पइ यसायाह ओहसे पूछेस, “उ पचे तोहरे गहल मँ का लखेन?”
हिजकिय्याह कहेस, “मोर महल क हर वस्तु उ पचे लखेन। मइँ आपन सारी सम्पत्ति ओनका देखाए रहेउँ।”
5 यसायाह हिजकिय्याह स इ कहेस, “सर्वसक्तीमान यहोवा क सब्दन क सुना। 6 ‘भविस्स मँ जउन कछू तोहरे घर मँ अहइ, उ सब कछू बाबुल लइ जावा जाइ। अउर तोहरे बुजुर्गन क उ सारी धन दौलत जउन अचानक उ पचे बटोरेन ह, लइ लीन्ह जाइ। तोहरे लगे कछू नाहीं छोड़ा जाइ। सर्वसक्तीमान यहोवा इ कहेस ह। 7 बाबुल क राजा तोहरे पूतन क लइ जाइ।’ उ सबइ पूत जउन तोहसे पइदा होइहीं। तोहार पूत बाबुल क राजा क महल मँ हाकिम बनिहीं।”
8 हिजकिय्याह यसायाह स कहेस, “यहोवा क एन बचनन क सुन मोरे बरे बहोत उत्तिम होइ।” (हिजकिय्याह अइसा एह बरे कहेस काहेकि ओकर विचार रहा, “जब मइँ राजा होब, तब सान्ति रही अउर कउनो उत्पात नाहीं होइ।”)


text:
एक कइती सरकार कुपोषण से बचावै के खातिर कइयौतान के मिशन चलावत है, जेहिसे बच्चा कुपोषित ना होय सकै। आंगनबाड़ी कार्यकर्तन का कइयौतान के नियम बताये जात हैं, ताकि वुई गांव के बच्चन के देखभाल कई सकै। होइने दूसर कइती दीख जाय, तौ बांदा जिला अस्पताल का 11 बेड का पोषण पुनर्वास केंद्र कुपोषित बच्चन से भरा है। उनकर हिंया इलाज चलत है। देखित है कि कबै तक ठीक होई पावत हैं। कुपोषण से बचाव के खातिर ‘‘शबरी संकल्प योजना’’ शुरू कीन गे है। जेहिके तहत निशुल्क उपचार के साथैपोषण पुनर्वास केंद्र मा बच्चन का 14 दिन तक भर्ती करावा जात है। कुपोषण से बचाव के खातिर का काम होत है? पूजा का कहब है कि लड़की पल्टी करत रही है, तौ जाँच के दौरान डाक्टर बताइस कि लड़की का कुपोषण हुआ है। गीता बताइस है कि बच्चा दुबला पतला होत जात है। आंगनबाड़ी के द्वारा पता चला हाई कि बांदा मा कुपोषण का इलाज होत है। 14 दिन के खातिर बच्चा का भर्ती करै का पड़ी, पै बच्चा ठीक होई जई। आरती का कहब है कि हिंया जाँच के खातिर एक दरकी आये रहे हन, तौ डाक्टर बताइस कि बच्चा कुपोषित है हिंया भर्ती करा देव। आंगनबाड़ी कार्यकर्ता गांव पिपरहरी के कृष्णा का कहब है कि पोषाहार जैइसे डबल दई देइत है अउर तौ हिंया कउनौ सुविधा नहीं आय।
सीएमओ बांदा के संतोष कुमार का कहब है कि या सीजन मा इनतान का समय चलत है, कि बुखार डायरिया जइसे बीमारी फ़ेइलत हैं। जेहिके कारन बच्चा कुपोषण का शिकार होई जात हैं, पै हिंया सब सुविधा दीन जात हैं। कुपोषण के बचाव के कोशिश जोर-शोर से होत है, पै वहिका असर देखात नहीं आय।
रिपोर्टर: गीता
Published on Jun 1, 2018


text:
जिला चित्रकूट, ब्लाक कर्वी, कस्बा लक्ष्मणपुरी। हिंया दुइ महीना से सप्लाई नल के पाइप फूट हवै। यहै से पानी बहत हवै। या समस्या से सैकड़न मड़ई परेशानी से जूझत हवंै।
मुहल्ला के रेखा अउर सावित्री का कहब हवै कि सप्लाई नल के पाइप फूटै के कारन बहुतै पानी बहत हवै। यहै से नल धीम-धीम चलत हवै। पानी जल्दी नहीं भरै पाइत हन। अगर सप्लाई नल के पाइप सही होइ जाये तौ नींक रहै। पन्द्रह दिन पहिले जल संस्थान से मिस्त्री बनावै खातिर आवा रहै, पै वा सही से नहीं बनाइस हवै। वहै दिन फेर पाइप से पानी बहै लाग हवै। पता नहीं कि कसत पाइप लाइन टूट गे हवै।
जल संस्थान का बाबू कहिस कि पाइप लाइन जल्दी बनवा दीन जई। अब पता होइगा हवै।
जिला चित्रकूट, ब्लाक कर्वी, कस्बा लक्ष्मणपुरी। हिंया दुइ महीना से सप्लाई नल के पाइप फूट हवै। यहै से पानी बहत हवै। या समस्या से सैकड़न मड़ई परेशानी से जूझत हवंै।


text:
जिला फैजाबाद, ब्लाक तारुन, गंाव नसरतपुर। दस महीना पहले लापता भै सुनीता के जिन्दा मिलै से क्षेत्र मा काफी हलचल मचि गै बाय। 14 फरवरी का सुनीता वापस आइन। जउने सुनीता का घरवाले अउर प्रधान, पूर्वप्रधान मृतक पहचान के लखनऊ से पहचान के आय रहिन। बयान न दर्ज होय पावै से नाय पता चला कि यतने दिन कहां रहीं सुनीता।
पिता नन्दलाल सोनी मां सूरसती कै कहब बाय कि सुनीता कै षादी दुई जगह करेन। पहली सुल्तानपुर बल्दीराय अउर दुसरी जौनपुर के खेतासराय मा करे रहेन। लकिन गेदहरा न हुवय कै कारण बताय के छोड़ दिहिन। 14 अप्रैल का सुनीता घर से लापता होइगै रहीं।
सुनीता के घरवाले गंाव के कुछ मनई पै अपहरण कै रिपोर्ट दर्ज कराय के जेल भेजवाय दिहिन। लकिन 14 फरवरी का सुनीता के वापस आवै के बाद सब उल्टा होइगा। बेगुनाह मनई जेल मा सजा काटत अहैं। उधर सुनीता कै बयान न होय पावै से कुछ तय नाय होय पावत बाय कि आखिर सुनीता यतना दिन कहां रहीं। केकरे साथे रहीं। बयान के ताई लै जाए पै महिला थाना अउर कोटि मा काफी हलचल मचाय दिहिन। जेसे बयान नाय होय पाय रहा। अउर बेगुनाह अबहीं जेल मा ही बाटे।
दीवान इन्द्रजीत उपाध्याय बताइन कि इनके सबका फर्जी फंसावा गै रहा। न्यायालय से सुनीता का घर भेज दीनगा। संजयषर्मा दुई तीन दिन मा छूट जइहै। 164 फर्जी मुकदमा मा फंसावै कै धारा लाग बाय। एस.एस.पी. उमेष कुमार श्रीवास्तव कै कहब बाय कि षव कै गलत पहचान करै अउर फर्जी मुकदमा मा फंसावै कै जांच चलत बाय।
दस महीना बाद वापस आईन सुनीता
जिला फैजाबाद, ब्लाक तारुन, गंाव नसरतपुर। दस महीना पहले लापता भै सुनीता के जिन्दा मिलै से क्षेत्र मा काफी हलचल मचि गै बाय। 14 फरवरी का सुनीता वापस आइन। जउने सुनीता का घरवाले अउर प्रधान, पूर्वप्रधान मृतक पहचान के लखनऊ से पहचान के आय रहिन। बयान न दर्ज होय पावै से नाय पता चला कि यतने दिन कहां रहीं सुनीता।


text:
जिला चित्रकूट, ब्लाक रामनगर, कस्बा राजापुर दुइ साल से हिंया के पुलिया खराब पड़ी हवै। रोज लाखन वाहन हिंया से निकलत हवै अउर पुलिया ख़राब होय से आये दिन एक्सीडेंट होइ जात हवै। मड़ई कइयौ दरकी विभाग का दरखास दिहिन हवै पै विभाग कहत है प्रस्ताव बन गा हवै। काम खाली कागजन मा होत हवै शासन प्रशासन भी या सड़क से निकलत हवै पै ध्यान नहीं देत आय। सोनू बताइस कि पुलिया के कारन मोर बाइक पलट गे रह। जेहिसे मोर गोड़ मा चोट लाग हवै। जिला चित्रकूट, ब्लाक रामनगर, कस्बा राजापुर दुइ साल से हिंया के पुलिया खराब पड़ी हवै। रोज लाखन वाहन हिंया से निकलत हवै अउर पुलिया ख़राब होय से आये दिन एक्सीडेंट होइ जात हवै। मड़ई कइयौ दरकी विभाग का दरखास दिहिन हवै पै विभाग कहत है प्रस्ताव बन गा हवै। काम खाली कागजन मा होत हवै शासन प्रशासन भी या सड़क से निकलत हवै पै ध्यान नहीं देत आय। सोनू बताइस कि पुलिया के कारन मोर बाइक पलट गे रह। जेहिसे मोर गोड़ मा चोट लाग हवै। अजय तिवारी बताइस कि पुलिया के कारन हमेशा गाड़ी पलटे का खतरा बना रहत हवै। यहै कारन पहिले सवारी का उतारित हवै फेर पुलिया पार कइके बइठत हवै। यहिसे समय का नुकशा न होत हवै । रामबरन, चुनवाद अउर रामेश्वर का कहब हवै कि सबसे ज्यादा परेशानी बरसात के महीना मा होत हवै। बैलगाड़ी अउर जानवरन का निकाले मा भी बहुतै परेशानी होत हवै। मोड़ मा गाड़ी चलावै में परेशानी होत हवै। अंधेरी रात मा गाड़ी चलावै मा अउर ज्यादा परेशानी होत हवै। पी . डब्लू डी के अधिशासी अभियंता ए. के. सिंह का कहब हवै कि पुलिया के लगे बाइपास रास्ता बनवा दीन गा हवै जबै बजट आ जई तौ पुलिया का काम पूर कीन जई।
रिपोर्टर- सहोद्रा
14/06/2017 को प्रकाशित


text:
फैजाबाद अउर अम्बेडकर नगर मा राइसस्पा रोग लागै से धान कै पत्ती सफेद होय जात बाय। अउर धान कै सींका कीट काटि दियत अहैं। यसे बचावै के ताई किसान कीटनाषक दवा के ताई गोदाम कै चक्कर लगावत अहैं। लकिन समस्या ई बाय कि जब जिला पै कीटनाषक दवा नाय बाय तौ गोदाम पै कहां से रहे? कहा जाथै कि बारिस से खुद ब खुद कीड़ा खतम होय जइहैं।
किसानन कै कहब बाय कि हर फसल के ताई कीटनाषक दवा नाय मिल पावत। जब गेहूं धान बोवै का हुवय तौ बीज कै दिक्कत अउर जब खाद डारै का हुआथै तौ खाद कै। अउर अब कीटनाषक दवा कै बहुतै जरुरत बाय तौ कीटनाषक दवा कै के ताई प्राइवेट दुकान कै सहारा लियै का परत बाय। यइसे मा किसानन कै सारी फसल चैपट होय जाथै। भारत कृषि प्रधान देष माना जाथै लकिन जब समय पै बीज अउर खाद मिले तबै तौ अच्छी फसल कै पैदावार होये। जहां नहर या सरकारी नलकूप कै साधन नाय बाय वहिं किसानन कउनौ तरह प्राइवेट कै सहारा लियाथे। ई आषा मा कि होय सकाथै कि बारिस होय जाए अउर कम सिंचाई करै पै कुछ फसल पैदा होय जाए। लकिन उनकै चिन्ता तब बढ़ाथै जब फसल कीड़ा काटि दियाथिन अउर दवा नाय मिलत।
वरिष्ठ कृषि रक्षा सहायक डाक्टर आर. डी. वर्मा कै कहब बाय कि खपत के अनुसार दवा कै मांग कीन जाथै। अबकी बार खरीफ के फसल के ताई दवा नाय आय बाय। जवन पुरानी दवा रही उहै बांटीगै बाय। अउर खरीफ के फसल के ताई कउनौ दवा भी ना आये। यइसे मा किसानन का प्राइवेट दुकान कै सहारा न चाहते हुए भी लियै का परत बाय।


text:
जिला चित्रकूट, ब्लाक कर्वी, कस्बा शिवरामपुर, लैना बाबा, दलित बस्ती। हिंया लगभग डेढ़ सौ घर हवैं। इं घरन मा लगभग पचास बरस से बिजली नहीं लाग हवै। बिजली लगवावैं खातिर प्रधान शिवबरन कपडि़या से एक बरस पहिले कहा गा तौ कहत रहै कि सांसद का चुनाव होय के बाद बिजली लागी, पै अबै तक बिजली नहीं लाग। यहै से प्रधान के साथै कर्वी एस.डी.एम. नरेन्द्र सिंह का लिखित दरखास 9 सितम्बर 2014 का दीन गे।
बस्ती के मंटोरिया, गुलरिया राजरानी, तुलसा अउर सुनीता का कहब हवै कि बस्ती मा अंधियार रहत हवै। यहै से मिट्टी का तेल बाजार से खरीद के डिब्बी जलाइत हन। बिजली नहीं आय यहै से कूलर पंखा नहीं खरीद सकित हन। बच्चा भी नींक से पढ़ नहीं पावत हवै। मोबाइल चार्ज करावैं खातिर शिवरामपुर एक किलो मीटर दूर जाये का परत हवै। बिजली लाग जाये तौ इं समस्या से न जूझै का परै। यहिके खातिर प्रधान शिवबरन कपडि़या भरोसा देत हवै कि बिजली लगवाई जई, पै अबै तक बिजली नहीं लाग। यहै से प्रधान का अपने साथै लइके कर्वी एस.डी.एम. नरेन्द्र सिंह का लिखित दरखास दीने हन।
प्रधान शिवबरन कपडि़या कहिस कि बिजली लगवावैं खातिर बिजली विभाग मा मई 2014 का कहा गा रहै तौ विभाग वाले कहत रहैं कि सांसद का चुनाव होय के बाद बिजली लगाई जई, पै चुनाव होय के बाद अबै तक बिजली नहीं लगाई गे। यहै से बस्ती के मड़इन का लइके कर्वी एस.डी.एम. नरेन्द्र सिंह का 9 सितम्बर 2014 का लिखित दरखास दीन गे। कर्वी एस.डी.एम. नरेन्द्र सिंह कहिन कि बिजली लगवावैं खातिर बिजली विभाग मा कहा जई।
जिला चित्रकूट, ब्लाक कर्वी, कस्बा शिवरामपुर, लैना बाबा, दलित बस्ती। हिंया लगभग डेढ़ सौ घर हवैं। इं घरन मा लगभग पचास बरस से बिजली नहीं लाग हवै। बिजली लगवावैं खातिर प्रधान शिवबरन कपडि़या से एक बरस पहिले कहा गा तौ कहत रहै कि सांसद का चुनाव होय के बाद बिजली लागी, पै अबै तक बिजली नहीं लाग। यहै से प्रधान के साथै कर्वी एस.डी.एम. नरेन्द्र सिंह का लिखित दरखास 9 सितम्बर 2014 का दीन गे।


text:
पूरे उत्तर प्रदेष माकिशोरीयन के ताई तरह-तरह कै योजना चलाय गै बाय जेसे किषोरी स्वस्थ रहैं। किशोरी स्वास्थ्य योजना एक एैसन उदाहरण आय। एक तरफ नया-नया नियम लगाय केकिशोरीयन का जागरुक करै कै कोषिष कीन जात बाय तौ वहीं दुसरी तरफ किषोरियन तक वकै लाभ नाय पहुंचत बाय। 2011 मा केंद्र स्तर पै किषोरियन के ताई ‘सबला’ योजना षुरु कीन गै लकिन अबहीं तक फैजाबाद अउर अंबेडकरनगर मा यहि योजना का लागू नाय कीन गै बाय।
अम्बेडकरनगर जिला मा कइयौ यइसेन संस्था बाय जवन खास कइके किषोरी स्वास्थ्य पै काम कराथै। फिर भी वहिंके कटेहरी ब्लाक मा किशोरीयन के टीका नाय लागत। न ही कउनौ चीज के बारे मा जानकारी दीन जाए। अगर वहिके ऐ.एन.एम. से बातचीत कीन जाए तौ पता चलाथै कि किषोरियै टीका नाय लगुवउतीं। जिला अस्पताल मा किषोरियन के ताई अलग डाक्टर हुआथिन। षहर कै लड़कियै दिक्कत हुवय पै वहि पहुंच के जानकारी कराथिन। लकिन गंाव स्तर के लड़की या महिला का बिना बताये कैसे पता चलै? अब यहमा आषा अउर ऐ.एन.एम. कै लापरवाही कहा जाए या किषोरियन कै? जब आषा अउर ऐ.एन.एम. का यहि सबकै ट्रेनिंग दीन जाथै तौ काहे नाय जागरुक करा जात? फैजाबाद के जिला अस्पताल मा किषोरी स्वास्थ्य विभाग कै डाॅक्टर पूजा सिंह कै कहब बाय कि उनके विभाग मा जवन बजट आवाथै वसे गांव-गांव जाइके जागरुकता बढ़ाउब संभव नाय बाय। जवन किषोरियन की ताई योजना चलाई गै बाय ऊ उन तक न पहुंचे तौ योजना चलाये कवन फायदा?
काहे हुवत बाय किशोरी स्वास्थ्य के साथे खिलवाड़
पूरे उत्तर प्रदेष माकिशोरीयन के ताई तरह-तरह कै योजना चलाय गै बाय जेसे किषोरी स्वस्थ रहैं। किशोरी स्वास्थ्य योजना एक एैसन उदाहरण आय। एक तरफ नया-नया नियम लगाय केकिशोरीयन का जागरुक करै कै कोषिष कीन जात बाय तौ वहीं दुसरी तरफ किषोरियन तक वकै लाभ नाय पहुंचत बाय। 2011 मा केंद्र स्तर पै किषोरियन के ताई ‘सबला’ योजना षुरु कीन गै लकिन अबहीं तक फैजाबाद अउर अंबेडकरनगर मा यहि योजना का लागू नाय कीन गै बाय।


text:
नांददेव भांता गांव के बीच हिंया एक साल से या बस्ती का हैंडपंप खराब है। या हैंडपंप एक साल पहिले बीडीओ रिबोर खातिर डारिन रहै। आज वा एक महिना पहिले रिबोर पास होइके आवा है। हिंया रिबोर नहीं होय देत आय। जउन मड़इ के दुआरे मा हैंडपंप लाग है वहिका नाम पंक्षी कृपाल प्रजापति है। वहिका कहब है कि या हैंडपंप दूसरें के लगे न जई। न तौ लागै देत आय अउर न तौ जघा देत आय।
राजकुमारी का कहब है कि भूते दिन से खराब पड़ा है। गुड्डन बताइस है कि हुंवा नहाये नहीं देत आय। जानवरन का पानी अउर अपने का पियें का पानी लागत है। सबै काम मा तौ पानी लागत है। रीना बताइस है कि सुखबीर के नल से पानी लइत है। सुखबीर का मना कीन जात है कि कउनौ मड़इन पानी न लई जायें पावै। पानी होइने से लइत है। बहुते दूर है चार डिब्बा पानी लावै मा हाथन मा छलका अउर कटें के निशान पड़ जात है। या हिंया न लागी तौ मैं तौ चाहत हौं कि न लागै। एक दरकी मड़इ का अपमान होई जाय तौ वहिका सोंचे का चाहीं। या हैंडपंप अइसे जघा मा लागै कि जहां से हमहूँ चार बाल्टी पानी ला सकीं। मोर लावा आय अउर मैं बोर किन्हें हौं मैं यहिका अइसी जघा मा न लागै देहूं, जहां से चार बाल्टी पानी न ला सकौ। संतोष सिंह प्रधान का कहब है कि यहै परेशानी है कि वा काम नहीं होय देत आय। मैं बीडीओ अउर एडीओ पंचायत से कहे हौं कि या हैंडपंप दूसर जघा लागवा दीन जाय। एसडीएम साहब से कहे हौं तौ सबै अधिकारी कहिन हैं कि या हैंडपंप दूसर जघा लागी, पै वहिकर मेहरिया हैंडपंप का खोलै नहीं देत आय। खंड विकास अधिकारी विजेंद्र कुमार प्रजापति का कहब है कि कारन यहै है कि वा कहत है कि या हैंडपंप दूसर जघा न लागी। हम रिबोर के खातिर मिस्त्री भेज रहे हौं तौ वा हैंडपंप का खोलै नहीं दिहिस मिस्त्री का वापस भेज दिहिस है। प्रधान जी गे रहै, है तौ सबै मड़इ कहत कि हैंडपंप लागी तौ हेइने लागी नहीं तौ कहूं न लागी। रिबोर का नियम है कि आठ दस मीटर दूरी हैंडपंप लागत है। यहै कारन इनतान के स्थिति है, यहै से काम नहीं होय देत आय अउर झगड़ा करत है।
रिपोर्टर: शिवदेवी


text:
सड़क अउर पुलिया खराब होय के कारन मड़इन का आवै जाय मा बहुतै परेेशानी है। मड़ई पी.डब्लू.डी. विभाग से समस्या मा सुधार करैं के मांग करिन हैं।
जिला बांदा, ब्लाक महुआ, कस्बा खुरहण्ड। खुरहण्ड से गिरवां तक के साढ़े नौ किलोमीटर सड़क 2011 से खराब पड़ी है। कुछ मड़ई बताइन कि या सड़क से मोरंग अउर गिट्टी से भरे ओवर लोड ट्रक रात दिन चोरी से निकरत हैं। इं ट्रक शेरपुर खदान से भर के आवत हैं।
पी.डब्लू.डी. भाग एक के सहायक अभियंता सत्यपाल सिंह कहिन कि 31 मार्च 2012 से या सड़क के सुधारैं का बजट नहीं आवा आय। या सड़क का सुधारैं खातिर 1174.03 लाख रूपिया का प्रस्ताव बना के लोक निर्माण विभाग लखनऊ भेज दीन गा है। प्रस्ताव पास न होय के कारन सड़क नहीं बनत आय।
ब्लाक जसपुरा का गांव भाथा। भाथा गांव से पड़ोहरा गांव तक लगभग छह किलोमीटर सड़क उखड़ी है अउर पुलिया टूट है।
या सड़क के बीच पड़ै वाला नांदा देव गांव के रामदेवी बतावत है कि जब से सड़क अउर पुलिया टूट हैं आटो चलब बंद है। मड़इन का भाथा उतर के पडोहरा गांव तक पैदल जाय का परत हैं। पी.डब्लू.डी खण्ड दुई के सहायक अभियंता शशि भूषण सिंह कहिन कि या सड़क का प्रस्ताव बना के 2012 मा भेजा गा रहै।
नरैनी ब्लाक का गांव आऊ। हेंया के रमेश अउर दुजिया बताइन कि या सड़क छह किलोमीटर पांच साल से खराब परी है। कइयौ दरकी पी.डब्लू.डी. से सड़क बनवावैं के मांग कीन गे है।
पी.डब्लू.डी. खण्ड एक के अधिषाशी अभियंता राजीव कुमार श्रीवास्तव कहिन कि या सड़क का प्रस्ताव बना के 2012 मा भेजा गा रहै। वित्तीय वर्ष 2012-13 से अबै तक सड़क मरम्मती करण का बजट नहीं आवा आय।
जिला बांदा, ब्लाक नरैनी, गांव पथरा। हेंया के जागेश्वर अउर राजेन्द्र बतावत है कि पथरा पुल से लुधौरा गांव जाय वाली सड़क मा नहर के पास दुई पुलिया लगभग छह महीना से टूट हैं। 17 दिसंबर का दिवली गांव के जांच करैं नरैनी एस.डी.एम. आये रहैं तौ दरखास दीने रहन। पी.डब्लू.डी. खण्ड एक के सहायक अभियन्ता सत्यपाल सिंह कहिन पुलिया अउर सड़क का प्रस्ताव बना के लोक निर्माण विभाग लखनऊ का भेजा गा है। बजट पास होय के बाद सड़क अउर पुलिया बनवाई जइहैं।


text:
जिला बांदा ,ब्लाक बबेरू, गांव भदेहदू हेंया कइयो समस्या का लइके भ्रष्टाचार फइला है। गांव के मड़इन का कहब है कि प्रधान हमार गांव मा कुछौ विकास नहीं करावत आय। यहिके खातिर मुख्यमंत्री से जांच के मांग करे हन। जांच तौ कीन गे हवै वा जांच से हम खुश नहीं आहीं। दुबारा जांच के मांग कीन गे हैं देखौ कबै तक दुबारा जांच होत है। जिला बांदा ,ब्लाक बबेरू, गांव भदेहदू हेंया कइयो समस्या का लइके भ्रष्टाचार फइला है। गांव के मड़इन का कहब है कि प्रधान हमार गांव मा कुछौ विकास नहीं करावत आय। यहिके खातिर मुख्यमंत्री से जांच के मांग करे हन। जांच तौ कीन गे हवै वा जांच से हम खुश नहीं आहीं। दुबारा जांच के मांग कीन गे हैं देखौ कबै तक दुबारा जांच होत है। आर टी आई कार्यकर्ता प्रभुजन पटेल का कहब है कि बहुतै दिना से हमार गांव मा भ्रष्टाचार फइला है। नाली,खडंजा अउर पौधा लगावे का कुछौ काम नहीं होत आय। बच्चन का दुपहरी का खाना भी नहीं दीन जात आय। प्रधान अउर मास्टर सब मिल के डकार जात हैं। गरीब जनता चार-चार दरकी राशनकार्ड खातिर आंनलाइन कराइन हैं पै आज तक उनकर राशनकार्ड नहीं बना आय। एक विधवा मेहरिया से प्रधान 15 हजार रुपिया कलोनी खातिर लिहिस है। मेहरिया शिकायत करे का कहत है तौ वहिका जान से मारे के धमकी देत है पंद्रह साल से गांव मा एकौ शौचालय नहीं बने आहीं। काशीप्रसाद के 2013 मा मउत होइगे रहैं तबहूं 2015-16 मा मनरेगा मा वहिकर काम देखावा जात है। रामखेलावन बताइस कि प्रधान मोहिसे कालोनी खातिर आठ हजार रुपिया लिहिस है शिवदुलारी अउर शांति बताइन कि कलोनी खातिर प्रधान हमसे 10-10 हजार रुपिया लिहिस है शिकायत करे मा धमकी देत है। शौचालय अबै नहीं मिले आहीं। विकलांग नथुआ बताइस कि शौचालय खातिर एक साल पहिले गड्डा खोदायें रहेंव आज तक एकौ रुपिया नहीं मिला आय। केसनिया अउर रानी बताइस कि दुई मील की दूरी से हमें पानी लावै का पड़त है। घर मा शादी तौ कसत काम चली। प्रधान राममूरत का कहब है कि 2010 मा प्रभुवन का पुलिस पकड़ लई गे रहै। मीडिया वाले धंधा करत है अउर मोरे खिलाफ छापत है। 30 -40 साल से गांव मा हैण्डपम्प लाग हैं तौ बिगड़े मा बनवाइत हैं। बांदा एस. डी. ओ. राम कुमार सिंह का कहब है कि कमेटी जांच कई के रिपोर्ट दिहिस है रिपोर्ट बड़े अधिकारिन का पहुंचा दीन गे है। कमेटी के साथ विभाग के अधिकारी भी जांच करिन है। अधिकारिन से नींक कोऊ जांच नहीं कर सकत रहैं।
रिपोर्टर- मीरा देवी और गीता देवी
14/06/2017 को प्रकाशित


text:
जले मा नमक छिड़के का काम करत हवैं, चित्रकूट जिला अस्पताल का बर्न वार्ड। काहे से बर्न वार्ड के खराब पंखा अउर इनतान मरीजन के तकलीफ का कम करै के जघा बढ़त हवै। मरीजन के रिश्तेदारन के अनुसार वुइं मरीजन के दवाई खुदै करत हवैं।
मरीज उमारानी का कहब हवै कि बहुते गरमत हवै तौ तकलीफ बहुत होत हवै। मरीज का रिश्तेदार मनीष बताइस हवै कि हिंया मोहिका देखभाल का काम करत एक महीना होइगें हवैं। हिंया मलहम भर मिलत हवै। बांकी रोज का सामान छह सौ रुपिया का बाजार से लइत हवै। मरीज के रिश्तेदार कुसुम का कहब हवै कि हिंया ड्रेसिंग का सामान मलहम,पट्टी,इंजेक्शन तक सबै अपने से लावैं का पड़त हवै। एक दिन मा एक हजार रुपिया का सामान आवत हवै। मरीज रामदुलारी बताइस हवै कि लाइट चली जात हवै, तौ अधियारे मा रहै का पड़त हवै। मोबाइल के उजाला मा रहैं का पड़त हवै। मरीज के रिश्तेदार सतरूपा का कहब हवै कि लाइट चली जात हवै, तौ हाथ वाला पंखा हाकित हवै। मरीज का रिश्तेदार अवध किशोर का कहब हवै कि लाइट न रहैं से पसीना बहुत आवत हवै, एक दुई पंखा खुदै बिगड़े हवैं अउर ऊपर से लाइट नहीं रहत आय।
मुख्यचिकित्सा अधीक्षक चित्रकूट के डाक्टर एन. के. गुप्ता का कहब हवै कि अगर इनतान के बात आवत हवै, तौ मड़ई आके हमसे शिकायत करै फेर जांच कराई जई। अगर कउनौ डाक्टर दवाई लिखत हवै, तौ या गलत आय काहे से हिंया से सबैतान के दवाई उपलब्ध कराई जात हवैं। बर्न वार्ड हवैं पै अगर कउनौ सरमोहया के कारन खुदै पट्टी करत हवै, तौ यह मा कउनौ बात नहीं आय। अउर जहां एसी के बात हवै, तौ कलहें लगवा दीन जई। कइयौ दरकी एसी सुधरवा चुके हन हिंया चोरी चपाटी बहुते होत हवै। हिंया जउन मड़ई के मन मा आवा उठा के चल देत हवैं।
रिपोर्टर: नाजनी
Published on May 3, 2018


text:
जिला चित्रकूट, ब्लाक कर्वी, गांव लोढ़वारा। हिंया के सैकड़न मड़ई बिजली का बिल बढ़ के आवैं से बिजली विभाग के चक्कर लगावत हवै। या कारन 6 जुलाई 2013 का तहसील दिवस मा दरखास दिहिन हवै।
कर्वी बिजली विभाग के बाबू विजय पटेल का कहब हवै कि मीटर बदले जइहैं। इलेक्ट्रानिक मीटर लगाये जइहैं अउर बिल बदल के दूसर दीन जई। लोढ़वारा गांव के गीता, गनेश प्रसाद, रामभजन समेत दस लोगन का कहव हवै कि हम चार बरस से बिजली कनेक्शन लीने हवैं। बिजली विभाग कत्तौ रीडिंग चेक करै नहीं आवत आय अउर मनमानी बिल भेजत हवै। गरीब मड़ई कसत येत्ता बिल भर सकत हवैं। यहिनतान शकुन्तला भी कुछ आपन बीती बताइस कि या दरकी का नौ हजार रुपिया अउर चैबा का दुइ महीना का दुइ हजार रुपिया बिल आवा हवै। या कारन हम सबै मिल के कर्वी तहसील दिवस मा 6 जुलाई 2013 का दरखास दीने हन।
बढ़ के आवत बिजली का बिल
जिला चित्रकूट, ब्लाक कर्वी, गांव लोढ़वारा। हिंया के सैकड़न मड़ई बिजली का बिल बढ़ के आवैं से बिजली विभाग के चक्कर लगावत हवै। या कारन 6 जुलाई 2013 का तहसील दिवस मा दरखास दिहिन हवै।


text:
निआवाधीसन 17 Awadhi Bible: Easy-to-Read Version (ERV-AWA)
मीका क मूरतियन
17 मीका नाउँ क एक मनई रहा जउन एप्रैम क पहाड़ी पहँटा मँ रहत रहा। 2 मीका आपन महतारी स कहेस, “का तोहका चाँदी क गियारह सौ सिकाकन याद अहइ जउन तोहसे चोराइ लीन्ह ग रहेन। मइँ तोहका ओकरे बारे मँ सराप देत सुनेउँ। उ चाँदी मोरे लगे अहइ। मइँ ओका लिहेउँ ह।”
ओकर महतारी कहेस, “मोर पूत, तोहका यहोवा आसीर्बाद देइ।”
3 मीका आपन महतारी क गियारह सौ सिकाके वापस दिहेस। तब उ कहेस, “मइँ इ सबइ सिकाकन यहोवा क एक खास भेंट क रूप मँ देब। मइँ इ चाँदी आपन पूत क देब अउर उ एक ठु मूरति बनाई अउर ओका चाँदी स ढाँपि देइहीं। एह बरे पूत, अब इ चाँदी मइँ तोहका लउटावत हउँ।”
4 मुला मीका उ चाँदी आपन महतारी क लउटाइ दिहस। एह बरे उ दुइ सौ सेकेल चाँदी लिहेस अउ एक ठु सुनार क दइ दिहस। सुनार चाँदी क उपयोग चाँदी स ढाँपी एक ठु मूरति बनावइ मँ किहस। मूरति मीका क घरे मँ धरी गइ। 5 मीका क एक ठु मन्दिर मूरतियन क पूजा करइ बरे रहा। उ एक एपोद अउर कछू घरेलू मूरतियन बनाएस अउर ओनका हुआँ रखेस तब मीका आपन पूतन मँ स एक क आपन याजक चुनेस। 6 (उ समइ इस्राएल क लोगन क कउनो राजा नाहीं रहा। एह बरे हर एक मनई उ करत रहा जउन ओका नीक जँचत रहा।)
7 एक ठु लेवीवंसी नउजवान रहा। उ यहूदा भुइँया मँ बेतलेहेम नगर क निवासी रहा। उ यहूदा क परिवार समूह मँ रहत रहा। 8 उ नउजवान यहूदा मँ बेतलेहेम क तजि दिहस। उ रहइ बरे दूसर ठउर हेरत रहा। जब उ जात्रा करत रहा, उ मीका क घरे एप्रैम क पहाड़ी पहँटा मँ आवा 9 मीका ओहसे पूछेस, “तू कहाँ स आवा अहा?”
नउजवान जवाब दिहेस, “मइँ उ बेतलेहम नगर क लेवी बंसी अहउँ जउन यहूदा मँ अहइ। मइँ रहइ खातिर एक ठु ठउर हेरत हउँ।”
10 तब मीका ओहसे कहेस, “मोरे संग रहा। मोर बाप अउर मोर याजक बना। मइँ हर साल तोहका दस ठु चाँदी क सिकाकन देब। मइँ तोहका ओढ़ना अउ खइया क देब।”
लेवी बंसी नउजवान मीका क संग रहइ क तइयार होइ गवा। 11 नउजवान मीका क पूतन क जइसा होइ गवा। 12 मीका नउजवान क आपन याजक नियुक्त किहा। इ तरह नउजवान याजक बन गवा अउर मीका क घरे मँ रहइ लाग। 13 मीका कहेस, “अब मइँ जानत अहउँ कि यहोवा मोरे बरे नीक होइ। मइँ इ एह बरे जानत हउँ कि मइँ लेवी बंसी क परिवारे क एक ठु मनई क याजन क रूप मँ रखेउँ ह।”


text:
जिला बांदा, ब्लाक तिन्दवारी, कस्बा पैलानी। हेंया के मड़ई कहिन कि चुनाव के पहिले मुख्यमंत्री अखिलेश यादव पैलानी तहसील बनावै खातिर कहिन रहै। अब लोक साभ चुनाव आवैं के पहिले आपन वादा भी पूर कई दिहिन है। यहिसे हम खुश है।
कस्बा का बब्लू, पप्पू सहित दस मड़ई बताइन कि हमरे हेंया अंग्रेजन के जमाने मा तहसील बनाई रहै। जब उंई चले गे, तौ तहसील बन्द होइगे रहै। अब यतने सालन मा बहुतै लड़ाई के बाद शासन हमार तहसील बनै के मांग पूर करिस हैं।
अब्दुल कहिस 25 दिसम्बर 2013 का बांदा एस.डी.एम अउर बबेरु विधायक विशम्भर यादव मिल के जमीन के नाप करिन हैं। अबै कउनौ भी तहसील का काम होय तौ बांदा जाय का परत है। अब हमरे हेंया तहसील होई जई तौ बांदा न जाय का परी।
एस.डी.एम उमाकान्त त्रिपाठी का कहब है कि जहां पहिले तहसील बनी रही है तौ हांआ जघा का चयन कीन गा है। बजट आवै के बाद काम शुरू कीन जई।
जिला बांदा, ब्लाक तिन्दवारी, कस्बा पैलानी। हेंया के मड़ई कहिन कि चुनाव के पहिले मुख्यमंत्री अखिलेश यादव पैलानी तहसील बनावै खातिर कहिन रहै। अब लोक साभ चुनाव आवैं के पहिले आपन वादा भी पूर कई दिहिन है। यहिसे हम खुश है।


text:
शारदीय नवरात्रि शुरू हो गए है। नवरात्रि के 9 दिनों तक माता के भक्त माँ दुर्गा के 9 रूपों की पूजा करते है। शारदीय नवरात्रि पर कई भक्त 9 दिनों तक व्रत करते हैऔर कुछ भक्त पहले दिन और आखिरी दिन का व्रत करते है।
नवरात्रो में कोनसे दिन किस देवी की पूजा
- नवरात्रि का पहला दिन 11 अक्टूबर मां शैलपुत्री पूजा, मां ब्रह्मचारिणी पूजा
- नवरात्रि का दूसरा दिन 12 अक्टूबर माँ चंद्रघंटा की पूजा
- नवरात्रि का तीसरा दिन 13 अक्टूबर माँ कुष्मांडा की पूजा
- नवरात्रि का चौथा दिन 14 अक्टूबर स्कंदमाता की पूजा
- नवरात्रि का पांचवा दिन 15 अक्टूबर माँ सरस्वती की पूजा
- नवरात्रि का छठा दिन 16 अक्टूबर माँ कात्यायनी की पूजा
- नवरात्रि का का सातवा दिन 17 अक्टूबर कालरात्रि और सरस्वती की पूजा
- नवरात्रि का आठवा दिन 18 अक्टूबर महागौरी की पूजा, दुर्गा अष्टमी और कंजक पूजन
- नवरात्रि का नौवें दिन 19 अक्टूबर नवमी हवन और पारण


text:
प्रकासित वाक्य 7 Awadhi Bible: Easy-to-Read Version (ERV-AWA)
इस्राएल क 144,000 मनइयन
7 एकरे बाद धरती क चारउँ कोनन प चार सरगदूतन क मइँ खड़े देखेउँ धरती क चारउँ हवा क उ पचे पकड़े रहेन जइसे कि धरती प, समुद्दर प अथवा पेड़न प ओनमाँ स कउनउँ हवा चलइ न पावइ। 2 फिन मइँ देखेउँ कि एक अउर सरगदूत अहइ जउन पूरब दिसा स आवत अहइ। उ जिअत परमेस्सर क मोहर लिहे रहा। अउर उ ओन चारउ सरगदूतन स जेनका धरती अउर आसमान क नस्ट कइ देइ क अधिकार दीन्ह ग रहा, जोर स पुकार क कहत रहा, 3 “जब तक हमने अपने परमेस्सर क सेवकन क माथे प मोहर नाहीं लगाइ देइतन, तब तलक तू धरती, समुद्दर अउर पेड़न क नुकसान न पहुँचावा.”
4 फिन जउन मनइयन प मोहर लगाई ग रही, मइँ औनकइ तादाद सुनेउँ। उ 144,000 रहेन जेनकइ ऊपर मोहर लगाई ग रही, उ सब इस्राएल क सब परिवार समूहन स रहेन:
5 यहूदा क परिवार समूह क 12,000
रुबेन क परिवार समूह क 12,000
गाद क परिवार समूह क 12,000
6 आसेर परिवार समूह क 12,000
नप्ताली परिवार समूह क 12,000
मनस्से परिवार समूह क 12,000
7 समौन परिवार समूह क 12,000
लेवी परिवार समूह क 12,000
इस्साकार परिवार समूह क 12,000
8 जबूलून परिवार समूह क 12,000
यूसुफ परिवार समूह क 12,000
बिन्यामीन परिवार समूह क 12,000
भयंकर भीड़
9 एकरे बाद मइँ देखेउँ कि मोरे सामने एक बहुत बड़ी भीड़ रही जेकर कउनउँ गनती नाही कइ सकत रहा। इ भीड़ मँ हर जाति क, हर वंस क, हर कुल अउर हर भाखा क मनई रहेन। उ पचे उ सिंहासन अउर उ मेमना क आगे खड़ा रहेन। उ सबेन्ह सफेद चोगा पहिरे रहेन अउर अपने हाथे मँ खजूर क टहनी लिहे रहेन। 10 उ सबेन्ह बोलावत रहेन, “सिंहासन प बइठा हमरे परमेस्सर क जय होइ अउर मेमना क जय होइ।”
11 सभी सरगदूतन सिंहासन, बुजुर्गन अउर ओन चार प्रानीयन क घेरे खड़ा रहेन। सिंहासन क सामने झुकिके प्रणाम कइके ओन सरगदूतन परमेस्सर क आराधना किहेन। 12 उ पचे कहेन, आमीन हमरे परमेस्सर क, “स्तुति, महिमा, विवेक, धन्यवाद, समादर, पराक्रम अउर सक्ति हमेसा हमेसा होत रहइ। आमीन!”
13 तबहि ओन बुजुर्गन मँ स कउनउँ एक मोसे इ पूछेस, “इ सफेद चोगा पहिरे कउन मनई अहइँ अउर इ कहाँ स आए अहइँ?”
14 मइँ ओनका जवाब दिहेउँ, “मोर प्रर्भू तू तउ जनतइ अहा।”
इ सुनिके उ मोसे कहेस, “इ पचे उहइ मनई अही जउन कठोर अत्याचार क बीच स होइके आवत अहइँ उ सबेन्ह आपन चोगा मेमना क खून स धोइके सफेद अउर उज्जर करे अहइ। 15 इही बरे अउर इ पचे परमेस्सर क सिंहासन क समन्वा खड़ा अहइँ अउर ओनके मंदिर मँ दिन रात ओकर आराधना करत ही। जउन सिंहासन पर बइठा बा, उ ओन पर आपन छाया करी। 16 न तउ कबहूँ ओनका भूख सतावात ह अउर न तउ कबहूँ पियासा रहत ह। सूरज ओनकइ कछू नाहीं बिगाड़ पावत अउर न तउ चिलचिलात धूप ओनका कबहूँ तपावत ह। 17 काहेकि उ मेमना जउन सिंहासन क बीच मँ अहइ, ओनकइ देखभाल करी। अउर ओनकर चरवाहा होइ। उ ओनका जिन्दगी देइ वाले पानी क झरना क पास लइ जाई अउर परमेस्सर ओनकी आंखिन क आंसू क पोछ देई।”


text:
जिला चित्रकूट, ब्लाक कर्वी, कस्बा कर्वी तुलसी मार्केट बस अड्डा मा सपा कार्यालय के छत मा नल लाग हवै। वहिके नीचे कइयौ दुकान हवैं। मानिकपुर ब्लाक, भौंरी गांव का चन्द्रभान के लड़का चूड़ी के दुकान खोले हवै। 24 मई का वहिके लड़का अनिल उर्फ राजा अउर नीरज सुबेरे नहाये खातिर छत मा गें। वहै समय उनका नल से करेंट लाग गा अउर दूनौ दरे मा मर गे, पै प्रशासन कइती से चार घण्टा तक कउनौ नहीं पहुंचा आय। यहै से सोनेपुर सरकारी अस्पताल के सउहें लाश का धइके धरना प्रदर्शन कीने रहेन।
लड़कन का बड़ा भाई पवन रोवत रोवत बताइस कि रोज के तरह मोर भाई नहाये गे रहैं का पता रहै कि आज उनकर मउत होइ जई। महतारी लगभग तीन बरस पहिले खतम होइगे हवै। बाप हम पांच भाइयन का पाल पोस के बड़ा करिस हवै। मोर बाप तौ लाश देख पागल होइगा हवै। अबै तक जिला के अधिकारी कुछौ कारवाही नहीं करिन।
भीड़ मा शामिल कइयौ मड़ई चिल्लात रहैं अउर कहत रहैं कि लइ लेइ या दरकी अखिलेश वोट तौ जानी शिवपाल आवा रहै हमार बेटवन के जान लें खातिर। मंत्री के स्वागत मा सब लाग गें लड़कन के मउत होइ गे वहिकर कउनौ का चिन्ता नहीं आय। जाम मा लगभग हजारन मड़ई शामिल रहै। कउनौ का सड़क से नहीं निकरे देत रहैं। पुलिस प्रशासन से कइयौ दरकी बहस भी होइगे। फेर एस. पी. केशव चौधरी अउर एस. डी. एम. रजनीश कुमार मिश्र आ के मामला का शान्त करवाइन तबै जा के जाम खुला हवै। कहिन कि जउन नियम मा होइ वा मुआवजा तौ मिलबै करी। जनता का परेशान करै से कुछ नहीं मिल सकत।
रिपोर्टर – मीरा जाटव और तबस्सुम


text:
जिला चित्रकूट, ब्लाक पहाड़ी, गांव चिल्लीमल। हिंया के रामदीन का तेरह बरस का बेटवा 26 मई 2013 से लापता हवै। थाने के चक्कर लगावत हवै, पै अबै तक वहिके बेटवा का पता नहीं लाग आय। या कारन 26 अगस्त 2013 का वा डी.एम. का दरखास दिहिस हवै। डी.एम. बलकार सिंह तुरतै राजापुर थाना के दरोगा का फोन कइ के रामदीन के बेटवा के पता लगावै का कहिन।
रामदीन अउर वहिके मेहरिया बताइस कि हमार लड़का अपने दाई के लगे रहत रहै। पता नहीं कंचन अउर बलवीर हमरे बेटवा का घर से उठा लइगे। जेहिका ढाई महीना मा कउनौ पता नहीं लाग पुलिस उलटै हमका दोष देत हवै कि हम कत्तौ भेज दीने हन अउर गांव के लोगन के ऊपर आरोप लगाइत हन। हमरे पीरा का कउनौ नहीं समझत आहीं। ढाई महीना मा 6 अगस्त 2013 का हमार रपट लिखी हवै। तबहूं कुछ कारवाही नहीं होत आय। गांव वाले हमका मारै के धमकी देत हवै। या से हम एस.पी से शिकायत करेन तबहूं कुछ नहीं भा आय।
राजापुर थाना के दरोगा दीपक का कहब हवै कि जांच चलत हवै। बिना जांच के तौ हम कउनौ के ऊपर आरोप नहीं लगा सकित हन।
कंचन के परिवार वालेन का कहब हवै कि रामदीन झूठै आरोप लगावै मा लाग हवै। हम काहे का कउनौ के बच्चा का पकड़बै।
जिला चित्रकूट, ब्लाक पहाड़ी, गांव चिल्लीमल। हिंया के रामदीन का तेरह बरस का बेटवा 26 मई 2013 से लापता हवै। थाने के चक्कर लगावत हवै, पै अबै तक वहिके बेटवा का पता नहीं लाग आय। या कारन 26 अगस्त 2013 का वा डी.एम. का दरखास दिहिस हवै। डी.एम. बलकार सिंह तुरतै राजापुर थाना के दरोगा का फोन कइ के रामदीन के बेटवा के पता लगावै का कहिन।


text:
अर्जुन के दादा सिद्धगोपाल का कहब हवै कि हिंया लगभग सात दिन से बिजली का तार टूट परा रहै। यहिके बाद भी बिजली विभाग वाले हिंया झांकै तक नही आय रहैै। अर्जुन निकरा तौ वहिके हाथ मा बिजली का तार छू गा रहैै। यहिसे वहिके मउके मा मउत होइगे रहैै। अर्जुन का भाई कहिस कि बिजली विभाग वालेन से कउनौ मतलब नही रहत आय कि अगर बिजली का तार टूट हवै तौ वा तार सुधरवा दीन जाये। अर्जुन के मउत होय के समय मउके मा एस. डी. एम. अउर पहाड़ी थाना के दरोगा आय रहै। हम लोगन के मांग हवै कि अर्जुन के औरत का सरकार कइती से मुआवजा मिलै का चाही। दूसर बात वहिके औरत का सरकारी नौकरी भी मिलै। अर्जुन के औरत मुसम्बी देवी का कहब हवै कि आठ दिन पहिले मोर लड़की मर गे रहै। अब या घटना घट गे हवै। अब मोर मनसवा मर गा हवै। या सबहिन से बड़ी घटना हवै। अब मोरे सउहे या समस्या हवै कि मोर पेट कसत भरी।
बिजली के तार से करेंट लगने से मौत


text:
जिला चित्रकूट, ब्लाक कर्वी, गांव कसहाई, लोधन पुरवा मा ज्ञान भारती स्कूल के लगे नाली कूड़ा से भरी हवैं। जबै कि हिंया सांसद से लइके विधायक तक के आवा जाही रहत हवै,पै रोड मा गंदा पानी भरा रहत हवै। का उनका येत्ती गम्भीर समस्या खातिर कत्तौं ध्यान नहीं जात। नाली के सफाई करावैं खातिर प्रधान से लइके शासन तक 18 नवम्बर 2014 का कहा गा, पै ध्यान नहीं दीन गा।
ज्ञानभारती स्कूल मा पढ़ै वाले श्याम अउर रूबी कहत हवैं कि गंदे पानी से हइल के निकरैं का परत हवंै। हमार ड्रेस खराब होइ जात हवै। छोट-छोट बच्चा गंदे पानी मा गिर भी जात हवै। येत्ती गम्भीर समस्या होय के बादौ रास्ता का पानी निकरावैं खातिर प्रधान सुरेश चन्द्र अउर शासन कउनौ ध्यान नहीं देत।
पुरवा के कमला अउर रानी कहिन कि हमरे घर का आवैं जायें खातिर अउर कत्तौ से रास्ता नहीं आय। बारह महीना रास्ता मा पानी भरा रहत हवै। यहै से कीड़ा पतीरा के काटैं का डेर रहत हवै। शहर से लाग पुरवा का इनतान का हाल हवै, पै प्रधान से लइके शासन तक के अधिकारिन के कान मा जूं तक नहीं चलत आय।
प्रधान सुरेश चन्द्र का कहब हवै-” नाली के सफाई करवा देहूं। मड़ई ख्ुादै नाली मा कूड़ा डारत हवै।” कर्वी ब्लाक के ए.डी.ओ. सुखलाल कहिन कि नाली के सफाई करवावैं खातिर प्रधान से कहा जई।
ब्लाक रामनगर, कस्बा राजापुर, गांव भंभेट। हिंया के रानी, चुनकी अउर प्रेमा का कहब हवै कि नाला के सफाई नहीं होत हवै। यहै से नाला मा गंदा पानी बजबजात हवै। नाला के सफाई करवावैं खातिर राजापुर टाउन एरिया मा 22 नवम्बर 2014 का कहा गा, पै ध्यान नहीं दीन गा।
राजापुर टाउन एरिया के चेयरमैन लक्ष्मी प्रसाद का कहब हवै कि नाला के सफाई दिसम्बर तक करवा दीन जई।
जिला चित्रकूट, ब्लाक कर्वी, गांव कसहाई, लोधन पुरवा मा ज्ञान भारती स्कूल के लगे नाली कूड़ा से भरी हवैं। जबै कि हिंया सांसद से लइके विधायक तक के आवा जाही रहत हवै,पै रोड मा गंदा पानी भरा रहत हवै। का उनका येत्ती गम्भीर समस्या खातिर कत्तौं ध्यान नहीं जात। नाली के सफाई करावैं खातिर प्रधान से लइके शासन तक 18 नवम्बर 2014 का कहा गा, पै ध्यान नहीं दीन गा।


text:
जिला बांदा, ब्लाक नरैनी प्राथमिक अउर पूर्व माध्यमिक स्कूल मा पढ़ै वाले बच्चन का सरकार कइती से सेंत मा मिलै वाली किताब नहीं मिली आय। या कारन से बच्चन के पढ़ाई नहीं होइ पावत है।
प्राथमिक स्कूल के पढ़ै वाले बच्चा पवन कुमार का कहब है कि किताब नहीं मिलत हैं। मोरे महतारी बाप के लगे यतना रुपिया निहाय कि अपने से किताब खरीद के पढ़ सकौ। अगर रुपिया होत तौ काहे का सरकारी स्कूल मा पढ़तेंव है।
माधुरी कहिस कि या साल बस विज्ञान के किताब स्कूल से मास्टर दिहिन हैं अउर कउनौ विषय के किताब नहीं दीन गे है। जबै कि स्कूल का खुले चार महीना होय वाला है। अगर यहिनतान रहि तौ हमार पढ़ाई कसत होइ।
लवकुश का कहब है कि मैं कक्षा पांच मा पढ़त हौं। मोर पढ़ाई या साल के बरबाद होत देखाई देत है। पता निहाय के सरकार काहे किताबे नहीं देत आय। पहिले तौ पिछले साल सरकार कइती से किताबे मिली रहैं। अब काहे इनतान कीन जात है।
मनोज का कहब है कि गणित, अंग्रेजी अउर संस्कृत के किताब बस मिली है। बाकी अउर विषय के किताब कबै मिली। यहिकर पता नहीं लागत आय। का सरकार पहिले सेंत मा किताबे दइके नाम कमा लिहिस है। यहिसे या साल किताबे नहीं दीन जात हैं। यहिनतान सुमन कहिस कि या सोंच के सरकारी स्कूल मा पढ़त हौं कि हेंया सेंत मा सरकार के तरफ़ से किताब दीन जात हैं। यहिसे मैं पढ़ लिख लेहौं। काहे से कि मोर महतारी बाप के लगे यतना रुपिया निहाय कि उंई मोहिका आपन कमाई से पढ़ा सकैं। सरकार किताब ना देइ तौ मोहिका घर मा बइठे का पर सकत है। नीतू के महतारी कहिस कि अगर किताब ना मिली तौ अपने लड़की का स्कूल ना भेजिहौं। स्कूल के हेडमास्टर सविता सिंह कहिन कि सरकार कइती से आदेश आवा रहै कि या साल पिछले साल के किताब बच्चन का बांटी जइहैं। यहिसे जउन किताब रही हैं। वा बांट दीन गें हैं। नरैनी बी.आर.सी. विभाग के सह समन्वयक मोहम्मद जाफ़र अली कहिन कि पुरान किताबें बच्चन से लइके दइ दीन गें हैं। अगर कउनौ बच्चन का किताबे नहीं मिली आय अगर सरकार कइती से अइहैं तौ मिल सकत हैं।
रिपोर्टर- किवता और गीता


text:
जिला चित्रकूट, ब्लाक रामनगर, कस्बा रामनगर। हिंया दुइ साल से चलत पुलिया का निर्माण पूर होइगा, पै सड़क मा समतली करण खातिर डारी गे माटी जानलेवा साबित होत हवै। 1 जनवरी का बरसा पानी से माटी भिसक गे अउर वहिमा ठेला पलट गा। यहिसे कइयौ दिन जाम लागै से जनता परेशान भे।
रामनगर के सोहन अउर कल्लू का कहब हवै कि 1 जनवरी 2015 तक पुलिया मा जाम लाग रहै। या कारन मड़इन का राजापुर घूम के वाहन लइ जाये का परत रहै। जाम खुल तौ गा हवै, पै फेर जाम लाग सकत हवै। बस मा बइठे मड़ई कहिन कि हम पांच दिन से पचास किलो मीटर के जघा अस्सी किलो मीटर घूम के कर्वी पहुंचीत हन। 8 जनवरी 2015 का फेर से पुलिया मा ठेला पलट गा हवै फेर से जाम लागै लाग हवै।
लखनऊ पी. डब्ल.ू डी विभाग के पुलिया बनवावैं वाले सुपरवाइजर राजकुमार कहिन कि हम तौ पुलिया का सड़क के बराबर करै खातिर जल्दी से जल्दी कोषिष करित हन, पै पानी सब बिगाड़ दिहिस हवै। हम तुरतै गिट्टी डलवाये हन।
जिला चित्रकूट, ब्लाक रामनगर, कस्बा रामनगर। हिंया दुइ साल से चलत पुलिया का निर्माण पूर होइगा, पै सड़क मा समतली करण खातिर डारी गे माटी जानलेवा साबित होत हवै। 1 जनवरी का बरसा पानी से माटी भिसक गे अउर वहिमा ठेला पलट गा। यहिसे कइयौ दिन जाम लागै से जनता परेशान भे।


text:
2 राजा 9 Awadhi Bible: Easy-to-Read Version (ERV-AWA)
एलीसा जुवा नबी क येहू क अभिसेक करइ क कहत ह
9 एलीसा नबी नबियन क समूह मँ स एक क बोलाएस। एलीसा इ मनई स कहेस, “तइयार होइ जा अउर अपने हाथे मँ तेल क इ नान्ह बोतल क ल्या। गिलाद क रामोत क जा। 2 जब तू हुवाँ पहोंचा तउ निमसी क पौत अर्थात यहोसापात क पूत येहू स मिला। तब अन्दर जा अउर ओकर भाइयन मँ स ओका उठावा। ओका कउनो भीतरी कमराँ मँ लइजा। 3 तेल छोटी बोतल लइ जा अउर येहू क मूँड़ पइ उ तेल क डावा। इ कहा, ‘यहोवा कहत ह: मइँ तोहार अभिसेक इस्राएल क राजा होइ बरे किहेउँ ह।’ तब दरवाजा खोला अउ भाग चला। हुवाँ प्रतीच्छा न करा।”
4 एह बरे इ जुवा नबी गिलाद क रामोत गवा। 5 जब जुवक नबी हुवाँ पहोंचा, उ फउज क सेनापतियन क बइठे लखेस। जुवक कहेस, “सेनापति, मइँ तोहार क बरे एक सँदेसा लिआएउँ ह।” येहू कहेस, “हम सबहिं हिआँ अही। हम लोगन मँ स केकरे बरे सँदेस अहइ?”
जुवक कहेस, “सेनापति, सँदेस तोहार बरे अहइ।”
6 येहू उठा अउर अन्दर गवा। तब जुवा नबी उ तेल क येहू क मँड़ पइ डाइ दिहस। जुवा नबी येहू स कहेस, “इस्राएल क परमेस्सर, यहोवा कहत ह, ‘मइँ यहोवा क लोगन, इस्राएलियन पइ नवा राजा होइ क बरे तोहार अभिसेक करत हउँ? 7 तोहका अपने राजा अहाब क परिवार क नस्ट कइ देइ चाही। इ प्रकार मइँ ईजेबेल क अपने सेवकन, नबियन तथा दूसर ओन सबहिं जउन मोर सेवा किहेन जेका उ मार डाएस क मउत क बरे दण्डित करब। 8 इ तरह अहब क सारा परिवार मरि जाइ। मइँ अहाब क परिवार क कउनो मर्द क जिअत नाहीं रहइ देब। एकर कउनो महत्व नाहीं होइ कि उ मर्द दास अहइ या स्वतंत्र मनई अहइ। 9 मइँ अहाब क परिवार क, नबात पूत क यारोबाम या अहिययाह क पूत बासा क परिवार जइसा कइ देब। 10 यिज्रैल क छेत्र मँ ईजेबेल क कूकुरन खइहीं। ईजेबेल क दफनावा नाहीं जाइ।’”
तब जुवक नबी दरवाजा खोलेस अउ भाग गवा।
सेवक येहू क राजा घोसित करत हीं
11 येहू अपने राजा क अधिकारियन क लगे लउटा। अधिकारियन मँ स एक येहू स कहेस, “का सब कुसल अहइ? इ पागल मनई तोहरे लगे काहे आवा रहा?”
येहू अपने अधिकारियन क उत्तर दिहस, “तू उ पागल मनई क अउर जउन बातन उ कहत ह, जानत अहा।”
12 अधिकारियन कहेस, “नाहीं! हमका सच्ची बात बतावा। उ का कहत ह?” येहू अधिकारियन क उ बताएस जउन जुवक नबी कहे रहा। येहू कहेस, “उ कहेस, ‘यहोवा इ कहत ह: मइँ इस्राएल क नवा राजा होइ क बरे तोहार अभिसेक किहेउँ ह।’”
13 तब हर एक अधिकारी हाली स आपन चो़गा उतारेन अउर येहू क समन्वा पइड़ियन पइ ओनका धरेन। तब उ पचे तुरही बजाएन अउर इ घोसणा किहन, “येहू राजा अहइ।”
येहू यिज्रैल जात ह
14 एह बरे येहू, जउन निमसी क पोता अउर यहोसापात क पूत रहा योराम क खिलाफ जोजना बनाएस।
उ समइ योराम अउ इस्राएली, अराम क राजा हजाएल स, गिलाद क रामोत क रच्छा क जतन करत रहेन। 15 मुला राजा योराम आपन घाव स ठीक होइ बरे यिज्रैल क गवा। अरामियन योराम क तब घायल किहे रहेन जब उ अराम क राजा हजाएल क खिलाफ जुद्ध किहे रहा।
एह बरे येहू अधिकारियन स कहेस, “जदि तू लोग स्वीकार करत अहा कि मइँ नवा राजा हउँ तउ नगर क कउनो मनई क यिज्रैल मँ सूचना देइ बरे बचिके निकरइ न द्या।”
16 योराम यिज्रैल मँ अराम करत रहा। एह बरे येहू रथ मँ सवार भवा अउर यिज्रैल गवा। यहूदा क राजा अहज्याह भी योराम क लखइ यिज्रैल गवा।
17 एक ठु रच्छक यिज्रैल मँ रच्छक खम्भा पइ खड़ा रहा। उ येहू क बिसाल दल क आवत लखेस। उ कहेस, “मइँ लोगन क एक ठु बिसाल दल क लखत हउँ।”
योराम कहेस, “कउनो क ओनसे भेंटइ घोड़ा पइ पठवा। इ मनई स इ कहइ बरे कहा, ‘का आप सान्ति क इच्छा स आए अहइँ?’”
18 एह बरे एक सँदेसवाहक येहू स मिलइ बरे घोड़ा पइ सवार होइके गवा। सँदेसवाहक कहेस, “राजा योराम पूछत हीं, ‘का तू सान्ति स आए अहइँ?’”
येहू कहेस, “तोहका सान्ति स कछू लेब-देब नाहीं। आवा अउ मोरे पाछे चला।”
रच्छक योराम स कहेस, “उ दल क लगे सँदेसवाहक गवा, किन्तु उ अब तलक लउटिके नाहीं आवा।”
19 तब योराम एक दूसरे मनई क घोड़ा पइ पठएस। उ मनई येहू क दल क लगे आवा अउर उ कहेस, “राजा योराम कहत हीं, ‘सान्ति।’”
येहू जवाब दिहस, “तोहका सान्ति स कछू भी लेब-देब नाहीं। आवा अउर मोरे पाछे चला।”
20 रच्छक योराम स कहेस, “दूसर मनई उ दल क लगे गवा, किन्तु उ अबहिं लउटिके नाहीं आवा। रथचालक रथे क निमसी पोता येहू क तरह चलावत बाटइ। उ पागलन जइसा चलावत अहइ।”
21 योराम कहेस, “मोरे रथे क तइयार करा।”
एह बरे सेवक योराम क रथे क तइयार किहन। इस्राएल क राजा योराम अउ यहूदा क राजा अहज्याह निकर गएन। हर एक राजा अपने-अपने रथे स येहू स मिलइ गएन। उ पचे येहू स यिज्रैली नाबोत क भुइँया पइ भेंटन।
22 योराम येहू क लखेस अउर ओहसे पूछेस, “येहू का तू सान्ति क इरादे स आए अहा?”
येहू जवाब दिहेस, “जब तलक तोहार महतारी ईज़ेबेल रण्डीबाजी अउर जादू टोना करति रही तब तलक सान्ति नाहीं होइ सकी।”
23 योराम भाग निकरइ बरे अपने घोड़न क बाग मोड़ेस। योराम अहज्याह स कहेस, “अहज्याह! इ एक ठु चाल अहइ।”
24 किन्तु येहू अपनी पूरी ताकत स अपने धनुस क हींचेस अउर योराम क पीठ मँ बाण चलाइ दिहस। बाण योराम क हिरदइ क बेधत भवा पार होइ गवा। योराम अपने रथे मँ मरि गवा।
25 येहू अपने सारथी बिदकर स कहेस, “योराम क ल्हास क उठावा अउर यिज़्रैली नाबोत क खेत मँ लोकाइ द्या। याद करा, जब हम अउर तू योराम क बाप अहाव क संग चले रहे। तब यहोवा कहे रहा कि एकरे संग अइसा ही होइ। 26 यहोवा कहे रहा, ‘कल मइँ नाबोत अउ ओकरे पूतन क खून लखे रहेउँ। एह बरे मइँ अहाब क इहइ मइदान मँ सजा देब।’ यहोवा अइसा कहे रहा। एह बरे योराम क ल्हास क इहई मइदान मँ लोकाइ द्या जइसा यहोवा कहेस।”
27 यहूदा क राजा अहज्याह इ लखेस, एह बरे उ भाग निकरा। उ बारी क भवन क रास्ते स होइके भागा। येहू ओकर पाछा किहस। येहू कहेस, “अहज्याह क भी ओकरे रथे मँ मार डावा।”
एह बरे येहू क लोग यिबलाम क लगे गूर क जाइ वाली सड़क पइ अहज्याह पइ प्रहार किहस। अहज्याह मगिद्दो तलक भागा, किन्तु हुवाँ उ मर गवा। 28 अहज्याह क सेवक अहज्याह क ल्हास क रथे मँ यरूसलेम लइ गएन। उ पचे अहज्याह क, ओकरी कब्र मँ ओकरे पुरखन क संग दाऊद नगर मँ दफनाएन।
29 अहज्याह इस्राएल पइ योराम क राज्जकाल क गियारहवें बरिस मँ यहूदा क राजा बना रहा।
ईज़ेबेल क भयंकर मउत
30 येहू यिज्रैल गवा अउर ईज़ेबेल क इ खबर मिली। उ अपने क सजाएस अउर अपने बारन क बाँधेस। तब उ खिड़की क सहारे खड़ी भइ अउर बाहेर क लखइ लाग। 31 येहू नगर मँ प्रवेस किहस। ईज़ेबेल कहेस, “जिम्री जउन आपन ही सुआमी क मार डाएस, का तू सान्ति मँ आवा ह?”
32 येहू ऊपर खिड़की कइँती लखेस। उ कहेस, “मोरी कइँती कउन अहइ कउन?”
दुइ या तीन खोजन खिड़की स येहू क लखेन, 33 येहू ओनसे कहेस, “ईज़ेबेल क खाले लोकावा।”
तब खोजन ईज़ेबेल क खाले लोकाएन। ईज़ेबेल क तनिक खून देवार अउर घोड़न पइ छिटक गवा। घोड़न ईज़ेबेल क तने क कुचरि डाएस। 34 येहू महल मँ घुसा अउर उ खाएस अउर पिएस। तब उ कहेस, “अब इ सरापित मेहरारू क बारे मँ इ करा। ओका दफनाइ द्या काहेकि उ राजा क बिटिया अहइ।”
35 कछू लोग जउन ईज़ेबेल क दफनाए गएन। रहेन ओकरे ल्हास क न पाइ सकेन। उ पचे सिरिफ ओकर खोपड़ी, ओकर गोड़ अउ ओकरे हाथन क हथेलियन पाइ सकेन। 36 एह बरे उ पचे लोग लउटेन अउर उ पचे येहू स कहेन। तब येहू कहेस, “यहोवा अपने सेवक तिसबी एलिय्याह स इ सँदेसा देइ क कहे रहा। एलिय्याह कहे रहा: ‘यिज्रैल क पहँटा मँ ईज़ेबेल क ल्हासे क कूकुर खइहीं। 37 ईज़ेबेल क ल्हास यिज्रैल क पहँटा मँ खेत क गोबर क तरह होइ। लोग ईज़ेबेल क ल्हास क पहिचान नाहीं पइहीं।’”


text:
जिला बांदा, ब्लाक तिन्दवारी, कस्बा तिन्दवारी वंनागना संस्था कइत से 10 दिसम्बर का विश्व मानव अधिकारदिवस मनावा गा रहैं। जेहिमा मेहरिया हिंसा के बारे मा मेहरियन का जागरूक रहैं का कहा गा हैं। या कार्यक्रम मा आस पास गांवन के बहुतै मेहरिया जुहान रहै।
वंनागना संस्था के लीडर पुष्पा का कहब है कि विश्व मानव अधिकार दिवस वंनागना संस्था कइत से मनावा जात है या कार्यक्रम 15 दिन तक चलत है। मेहरिया हिंसा के खिलाफ भागीदारी मा मनसवन का भी शामिल करै का चाही। जेहिसे मेहरिया हिंसा का मनसवा समझे तौ यहिमा कमी आवै।
खबर लहरिया के डिजिटल हेड कविता का कहब है कि आज जमाना बहुतै बदल गा है पै मेहरिया हिंसा मा कमी नहीं आयी आय । हमरे साथ वंनागना जइसे संस्था ठाड़ है। जउन हमार केस लड़ै का तैयार हैं। यहै कारन मेहरियन का आपन चुप्पी तोड़ के आगे आवै का चाही। तौ यहिके खातिर मेहरियन का आपन घर से शुरूवात करै का चाही। तौ हमहूं वहिकर साथ देबै अउर वनांगना संस्था का सूचित करबै।
रिपोर्टर- गीता
16/12/2016 को प्रकाशित


text:
जिला फैजाबाद, शहर फैजाबाद, शुरू होइगा फैजाबाद मा हर साल लागय वाला ड्रीमलैंड प्रदर्शनी व मेला, यहिकै चकाचौध अउर सजावट काबिले तारीफ बाय। जैसे जैसे शाम हुआथै यहि भीड़ लागै शुरू होय जाथै तौ काहे न हम सब भी यहि मेला मा शामिल होय जाई। आप मेला मा सोनू बनारस कै पान खाइन।
सोनू पान वाले कै कहब बाय कि तम्बाकू वाला पान हम नाय बनाइत काहे से सिर्फ बूढ़े मनई ही तम्बाकू वाला पान खाथिन। पाइनएप्पल स्टोवेरी, चाकलेट, केशर जैसे पान बाय। दुई-तीन हजार डेली कै कमाई होय जाथै। एक पान कै दाम बीस रुपया से पचास रुपया तक कै बाय।
मेला मा झूला न हुवय येस मेला ही कवन?
नीलम दर्शक कै कहब बाय कि मेला मा झूला बाय तौ गेदहरै झूल लिहिन। जैसे शहर मा गेदहरे स्टेडियम मा खेलै जाथिन वैसे मेला मा थोड़ा खुला पाय जाथिन। समान मा कउनौ अंतर नाय बाय।
का जीएसटी से कउनौ फर्क पड़ा?
सोना दर्शक कै कहब बाय कि बाज़ार तौ ठीक ही बाय लकिन महगाई के हिसाब से भी ठीक बाय बस थोड़ा मंहगा बाय। अपने यहाँ के बाजार से थोड़ा बहुत फर्क बाय।
रिपोर्टर- संगीता
Published on Aug 20, 2017


text:
20 मई 2018 का चित्रकूट जिला के क्षेत्र बेड़ीपुलिया मा जहाँ नवा बसस्टॉप बनत हवै। वहिके पीछे एक लाश मिली हवै। जानवर चरावै वालेन का बदबू आवत रहै के कारन पुलिस तक पहुंची हवै। पुलिस खोदाई कराइस हवै, तौ लाश गलगे रही हवै। वा गली लाश से एक कागज अउर हड्डी मिली हवैं। जेहिकर शिनाक्त करावै के खातिर वुई नंबर मा फोन कइके मड़ई का बोलावा जाता हवै। 23 अप्रैल से गायब धीरज का 20 मई का बेड़ीपुलिया इलाका मा मिली लाश जेहिकर पहिचान 21 मई का बधवाइन गांव के शिवप्रसाद का आपन बीस वर्षीय बेटा धीरज के रूप मा किहिस हवै। जउन चन्दन पटेल नाम के मड़ई के हिंया गाड़ी चलावत रहै।
रामकुमार बताइस हवै कि मोर ससुराल मा एक घटना भे हवै,तौ वुई मोहिका फोन किहिन हवैं। फेर मैं आके 100 नंबर पुलिस का फ़ोन किन्हें हौं। दस मिनट बाद पुलिस आ गे हवै। पहिचान खातिर मड़ई का फोन कइके बोलावा जात हवै। एक पर्श अउर एक डायरी मिली हवै। छेदीलाल बताइस हवै कि हमार संबंध का, तौ नहीं समझ मा आवत आत। हमार हिंया से कउनौ नहीं गायब भा आय। मृतक का चाचा विजय कुमार बताइस हवै कि पहिचान मा नहीं आवत आय कि कउन आय। कउनौ गायब नहीं आय। रिश्तेदार दारन से पता करै के बाद, पता चला हवै कि धीरज आय। एसपी चित्रकूट मनोज कुमार झा का कहब हवै कि या तौ खदान के दौरान हुंवा कउनौतान के घटना भे हवै जेहिका छुपावे के खातिर या लाश का गाड़ दीन गा हवै। या घटना के बारे मा जल्दिन से पता लगावा जई अउर कार्यवाही कीं जई। या फेर कउनौ का संदेह होय, कि खदान का कउनौ मजदूर गायब होय, तौ वा मड़ई आके हमार लगे बता सकत हवै। जेहिसे या केस के मामला कुछ सहयोग मिल सके।
रिपोर्टर: नाजनी रिजवी
Uploaded on May 22, 2018


text:
जिला बांदा, ब्लाक तिन्दवारी, गांव दोहतरा। 31 मई का कोटेदार के घर मा भे चोरी मा लगभग एक लाख का सामान चला गा। यहिके रपट वा चिल्ला थाना मा लिखाइस है, पै अबै तक कउनौ पता नहीं चला आय।
कोटेदार आशा देवी का कहब है कि राजू पाण्डेय रात के मोरे घर मा 12 बजे घर का ताला तोड़ के मोरे घर का पूरा सामान अउर पचास हजार रूपिया नगद लइगे हैं। मोर या महीना के गल्ला उठावैं का इकट्ठा कीन रकम धरी रहै। पुलिस के बहुतै पता लगावैं मा गांव के बाहर खाली बक्सा मिले हैं।
चिल्ला थाना का एस.ओ. अब्दुल रज्जाक का कहब है कि राजू के खिलाफ धारा 380 चोरी के लाग है। जांच कीन जात है।
रिपोर्टर – शिवदेवी


text:
उत्पत्ति 45 Awadhi Bible: Easy-to-Read Version (ERV-AWA)
यूसुफ आपन क परगट करत ह कि उ कउन अहइ
45 यूसुफ आपन क अउर जियादा न संभारि सका। उ हुआँ हाजिर सबहि लोगन क समन्वा रोइ पड़ा। यूसुफ कहेस, “हर एक स कहा कि हिआँ स हट जाह।”ऍह बरे सबहिं लोग चला गएन। सिरिफ ओकर भाई ही यूसुफ क संग रहि गएन। तब यूसुफ ओनका बताएस कि उ कउन अहइ। 2 यूसुफ रोवत रहा, अउर फिरौन क महल क सब मिस्र क मनइयन सुनेन। 3 यूसुफ आपन भाइयन स कहेस, “मइँ आप लोगन क भाई यूसुफ अहउँ। का मोर पिता अब भी जीवित अहइँ?” मुला भाइयन ओका जवाब नाही दिहेन। उ पचे डेरान अउ उलझन मँ रहेन।
4 ऍह बरे यूसुफ आपन भाइयन स फुन कहेस, “मोरे लगे आवा।” ऍह बरे यूसुफ भाई क निअरे गएन अउ यूसुफ ओनसे कहेस, “मइँ आप लोगन क भाई यूसुफ अहउँ। मइँ उहइ अहउँ जेका मिस्री लोगन क हाथे आप लोग गुलाम क रुप मँ बेचे रहेन। 5 अब परेसान न होइ। आप लोग आपन किहे भए पइ गुस्सा न करइँ। उ तउ मोरे बरे परमेस्सर क योजना रही कि मइँ हिआँ आवउँ। मइँ हिआँ तू लोगन क जिन्नगी बचावइ बरे आवा हउँ। 6 इ खौफनाक भुखमरी क समइ दुइ बरिस ही अबहि बीता अहइ अउऱ अबहि पाँच बरिस बे पौध लगावइ या उपज क अइही। 7 ऍह बरे परमेस्सर तू लोगन स पहिले मोका हिआँ पठएस जेहसे मइँ इ देस मँ तू लोगन क बचाइ सकउँ। 8 इ आप लोगन क दोख नाही रहा कि मइँ हिआँ पठवा गवा। इ परमेस्सर क जोजना रही। परमेस्सर मोका फिरौन बरे पिता क समान बनाएस। ताकि मइँ ओकर सारा घर अउ समूचइ मिस्र क राज्जपाल बनि सकउँ।”
इस्राएल क मिस्र बरे आमन्त्रण मिला
9 यूसुफ कहेस, “ऍह बरे हाली मोरे पिता क लगे जा। मोरे पिता स कहा कि ओकर पूत यूसुफ इ सँदेसा पठएस ह। ‘परमेस्सर मोका समूचइ मिस्र क राज्जपाल बनाएस ह। मोरे लगे आवइँ। इन्तजार न करइँ। अबहि आवइँ। 10 आप मोरे निचके गोसेन प्रदेस मँ रइही। आप क, आप क बेटवन क, आप क सबहि जनावरन अउ झुण्ड क सुआगत अहइ। 11 भुखमरी क अगले पाँच बरिस मँ मइँ आप क देखरेख करब। इ तरह आप क अउ आप क परिवारे क जउन चीजन अहइँ ओनसे आप क हाथ धोवइ क न होइ।’
12 यूसुफ आपन भाइयन स बात करत रहा। उ कहेस, “अब आप लोग निस्चित रुप स लख सकत अहइँ कि इ फुरइ मइँ ही यूसुफ अहइँ अउर आप लोगन क भाई बिन्यामीन जानत ह कि इ मइँ ही आप लोगन क भाई अहउँ जउन आप लोगन स बात करत हउँ। 13 ऍह बरे मोरे पिता स मोका मिस्र क जउन सम्मान प्राप्त अहइ क बारे मँ कहइँ। आप लोगन जउन हिआँ लखेन ह उ हर एक चीज क बारे मँ मोरे पिता क बतावइँ। अब हाली करा अउ मोरे पिता क लइके मोरे लगे लौटा।” 14 तब यूसुफ आपन भाई बिन्यामीन क गले लगाएस अउ रोइ पड़ा अउ बिन्यामीन भी रोइ पड़ा। 15 तब यूसुफ सबहि भाइयन क चूमेस अउ ओन कइ बरे रोइ पड़ा। ऍकरे पाछे भाई ओकरे संग बतियाइ लागेन।
16 फिरौन क पता लाग कि यूसुफ क भाई ओकरे पास आवा अहइँ। इ खबर फिरौन क पूरे महल मँ सँचर गइ। फिरौन अउ ओकर नउकर इ बारे मँ बहोत खुस भएन। 17 ऍह बरे फिरौन यूसुफ स कहेस, “आपन भाइयन स कहा कि ओनका जेतना खइया क चाही, लइ लेइँ अउ कनान देस क लौटि जाइँ। 18 आपन भाइयन स कहा कि उ पचे आपन पिता अउ आपन परिवार क लइके हिआँ मोरे लगे आवइँ। मइँ तोहका रोजी बरे मिस्र मँ बढ़िया धरती देब अउ तोहार परिवार सब स अच्छा खइया क खाइ जउन हमरे लगे हिआँ अहइ।” 19 तब फिरौन कहेस, “हमरी सबन त बढ़िया गाडियन मँ स कछू आपन भाइयन क द्या। ओनका कनान जाइ अउ गाड़ियन मँ म आपन पिता, मेहररुअन अउ गदेलन क हिआँ आवइ द्या। 20 ओनकी सबइ चिजियन क हिआँ लावइ बारे मँ चिन्ता जिन करा। हम ओनका मिस्र मँ जउन सबन त बढ़िया अहइ, देब।”
21 ऍह बरे इस्राएल क पूतन इहइ किहेन। यूसुफ फिरौन क बचन क मुताबिक नीक गाडड़िन क दिहस अउ यूसुफ जात्रा बरे ओनका भरपूर भोजन दिहस। 22 यूसुफ हर एक भाई क एक एक जोड़ा सुन्नर ओढ़ना दिहस। मुला अउ यूसुफ बिन्यामीन क पाँच जोड़ा सुन्नर ओढ़ना दिहस अउ यूसुफ बिन्यामीन क तीन सौ चाँदी क सिवका भी दिहस। 23 यूसुफ आपन पिता क भेंट पठएस। उ मिस्र स बहोत स बढ़िया चीजन स भरा बोरन स लदा दस ठु गदहन क पठएस अउ उ आपन पिता बरे अनाज, रोटी अउ दूसर भोजन स लदी भइ दस ठु गदहियन क ओनकी वापसी जात्रा बरे पठएस। 24 तब यूसुफ आपन भाइयन क जाइ बरे कहेस। जब उ पचे जाइ क रहेन यूसुफ ओनसे कहेस, “सोझइ घरेजा अउ रस्ता मँ जिन लड्या।”
25 इ तरह भाइयन मिस्र क तजेन अउ कनान देस मँ आपन पिता क लगे गएन, 26 भाइयन ओनसे कहेन, “पिता जी यूसुफ अबहि जिअत अहइ अउ उ पूरा मिस्र देस क राजा अहइ।”
ओनकइ पिता असमंजस मँ पड़ि गवा। उ ओन पइ नाही पतियान। 27 मुला यूसुफ जउन बातन क कहे रहा, भाइयन हर एक बात आपन पिता स कहेन। तब याकूब ओन गाड़ियन क लखेस जेनका यूसुफ मिस्र क वापसी जात्रा बरे पठए रहा। तब याकूब भाव बिभोर होइ गवा अउ बहो बहोतइ खुस भवा। 28 इस्राएल कहेस, “अब मोका बिस्सास अहइ कि मोर पूत यूसुफ अबहि जिअत अहइ। मइँ मरइ स पहिले ओका देखइ जात अहउँ।”


text:
1970- आज ही के दिन मेघालय को ‘असम पुनर्गठन अधिनियम’ के तहत स्वायत्तशासी राज्य का दर्जा हासिल हुआ था। संस्कृत शब्द मेघालय का अर्थ होता है बादलों का घर। इस राज्य का गठन असम के ही दो जिलों संयुक्त गारो-जयन्तिया और खासी हिल्स को मिलाकर किया गया था। 21 जनवरी 1971 को मेघालय को पूर्ण राज्य का दर्जा हासिल हुआ था। मेघालय की जनसंख्या 2,175,000 है। इसके उत्तर में असम, जो कि ब्रह्मपुत्र नदी द्वारा विभाजित होता है और दक्षिण में बांग्लादेश है। यहां की राजधानी शिलांग है। इसी राज्य का मासिनराम एक छोटा सा गांव है। शिलांग से 65 किलोमीटर की दूरी पर स्थित यह गांव अपनी सालाना 11,872 मिलीमीटर (467.4 इंच) बारिश के साथ पृथ्वी का सबसे अधिक वर्षा वाला स्थान है।
48 साल पहले ‘असम पुनर्गठन अधिनियम’ के तहत मेघालय स्वायत्त राज्य बना था
खास  गिनीज बुक ऑफ वर्ल्ड रिकॉर्ड्स के अनुसार 1985 में मौसिनराम में 26,000 मिलीमीटर वर्षा हुई थी। यहां चेरापूंजी से भी 100 मिलीमीटर ज्यादा बारिश होती है।


text:
गनती 9 Awadhi Bible: Easy-to-Read Version (ERV-AWA)
फसह त्यौहार
9 यहोवा मूसा स सीनै रेगिस्तान मँ कहेस। उ टेमॅ दूसर बरिस क पहिला महीना रहा। जब इस्राएल क मनइयन मिस्र स निकरा रहेन। यहोवा मूसा स कहेस, 2 “लोगन क तय कीन्ह गवा टेमॅ पइ फसह क दावत जरूर मनावइ चाही। 3 उ तय कीन्ह गवा समइ इ महीना क चउदहवाँ दिन अहइ। ओनका गोधूरि क टेमॅ फसह क भोजन खाइ चाही। ओका इ सबइ कानून अउ नेम क पालन करइ चाही जेका त्यौहार मँ कीन्ह जात ह।”
4 एह बरे मोसा इस्राएल क लोगन क फसह क त्यौहार मनावई बरे कहेस। 5 अउर लोग पहिला महीन क चउदहवाँ दिन वइसा ही किहेन। इस्राएल क मनइयन हर एक काम वइसन किहेन जइसा यहोवा मूसा क हुकुम दिहे रहेन।
6 मुला कछू लोग फसह त्यौहार क भोज उ दिन नाहीं खाइ सकेन। उ पचे एक ल्हास क कारण सुद्ध नाहीं रहेन। एह बरे उ दिन उ पचे मूसा अउ हारून क लगे गएन। 7 उ पचे मूसा स कहेन, “हम पचे एक ल्हासे क छुअइ क कारण असुद्ध भवा अहेन। याजकन लोग तय कीन्ह ग टेमॅ प हमेका यहोवा क चढ़ावा देइ स रोक दिहस। तउ हम पचे इस्राएल क दूसर मनइयन क संग फसह त्यौहार नाहीं मनाइ सकित। हमका का करइ चाही?”
8 मूसा ओनसे कहेस, “मइँ यहोवा स पूछब कि उ एकरे बारे मँ का कहत ह।”
9 तब यहोवा मूसा स कहेस, 10 “इस्राएल क लोगन स इ बातन कहा: इ विधि तोहार अउर तोहारे सन्तानन बरे होब्या। इ होइ सकत ह कि तू ठीक टेमॅ प फसह त्यौहार न मनाइ सका काहे की तू या तोहरे सन्तानन क कउनो मनई ल्हास क छुइ जाइ क कारण असुद्ध होइ या होइ सकत ह कि उ कउनो लम्बी जात्रा प गवा भवा अहा।” 11 उ फसह त्यौहार दूसर महीना क चउदहवाँ दिन गोधूरि क समइ मनावइ। उ मेमना, बे खमीरे क रोटी अउ करुआ सागपात खाइ। 12 दूसर दिन क भिन्सारे तलक ओका ओहमाँ स कउनो भी भोजन नाहीं तजइ चाही। ओका भेड़ी क कउनो हाड़ क भी नाहीं तोड़इ चाही। उ मनई क फसह क नेमॅ क मानइ चाही। 13 कउनो भी व्यक्ति जउन पवित्तर अहइ अउर लम्बी जात्रा पइ नाहीं अहइ तउ फसह त्यौहार ठीक समइ पइ ही मनावइ चाही। जदि उ मनई फसह त्यौहार ठीक समइ पइ नाहीं मनावत ह तउ ओका आपन मनइयन स अलगइ पठइ दीन्ह जाइ। उ अपराधी बा काहे की उ यहोवा क ठीक टेमॅ प भेंट नाहीं चढ़ाएस। तउ ओका जरुर सजा दीन्ह जाइ चाही।
14 “तू सबइ क बीच बसइया गेर इस्राएली फसह त्यौहार मँ आवइ चाहइ तउ तोहरे संग हींसा लइ सकत ह। इ कनून मँ अहइ मुला उ मनई क फसह क सब नेमॅ मानइ चाही। उहइ नेमॅ सब बरे अहइँ।”
बादर अउ आगी
15 जउने दिन पवित्तर तम्बू अउ करार क तम्बू लगावा गवा। यहोवा क बादर ऍका घेरि लिहस। रात मँ, उ बादर आगी क नाईं देखाइ देत रहा। 16 बादर पवित्तर तम्बू प बराबर थमा रहा। अउर राति मँ बादर आगी क तरह देखाँत रहा। 17 जब बादर पवित्तर तम्बू प आपन ठउर स तम्बू प ठहरत रहा, इस्राएलियन ऍकर पाछा करत रहेन। जब बादर थमि जात्रा रहा तब इस्राएल क लोग हुवँइ सिबिर डावत रहेन। 18 इहइ ढर्रा रहा कि यहोवा मनइयन क देखाएस कि कब जात्रा करइँ, कब रुकि जाइँ अउ कब सिबिर डावइँ। अउ जबहिं तबहिं बादर पवित्तर तम्बू क ऊपर ठहरि जात, लोग उहइ ठउर प सिबिर दसाए रहतेन। 19 कबहुँ कबहुँ बादर बहोत दिन तलक पवित्तर तम्बू प जमा रहत। इस्राएलियन यहोवा क हुकुम मनतेन अउ जात्रा नाहीं करत रहेन। 20 कबहुँ कबहुँ बादर पवित्तर तम्बू प कछू दिन बरे ठहरत रहत रहा यहोवा क हुकुम क अनुसार उ ठहरत अउ यहोवा क हुकुम क अनुसार उ चलत। 21 कबहुँ कबहुँ बादर रात मँ ठहरि जात अउ दूसर दिन भिन्सारे चलि पड़त। तउ मनइयन आपन चीजन क बटोरतेन अउ एकर पाछा करतेन। या अगर बादर एक दिन अउ एक रात ठहरत अउर तब इ चलि सुरू करत तउ मनइयन ओकर साथ चलि रहत। 22 जदि बादर तम्बू क ऊपर दुइ दिन, या एक महीना या एक बरिस ठउरत तउ लोग यहोवा क हुकुम मनतेन। उ पचे उहइ सिबिर मँ ठउरतेन अउ तब ताई न चलतेन जब तलक बादर न चलत। जब बादर आपन ठउर स उठत अउ चलत रहत तबहिं लोग चलतेन। 23 इ तरह लोग यहोवा क हुकुम क मनतेन। उ पचे हुवइँ सिबिर जमउतेन जहाँ यहोवा बतावत। उ पचे तब चलतेन जब यहोवा ओनका अइसा बतावत। लोग धियान स निहरतेन अउ यहोवा क हुकुम मूसा क जरिए मनतेन।


text:
गनती 18 Awadhi Bible: Easy-to-Read Version (ERV-AWA)
याजकन अउ लेवी बंसी लोगन क कारज
18 यहोवा हारून स कहेस, “तू, तोहार पूतन, अउ तोहरे पिता क परिवारे क सब मनई कउनो पाप जउन पवित्तर ठउरे क सम्बंधित कीन्ह ग अहइ क जिम्मेदार अहइँ। तू अउ तोहार पूत याजकिये स सम्बन्धि कउनो भी बरे जिम्मेदार होइहीं। 2 दूसर लेवी मनइयन क आपन साथ देइ बरे आपन परिवार समूह स लइ आवा। उ सबइ तोहार अउ तोहरे पूतन क मदद साच्छी क तम्बू क काम करइ मँ करिहीं। 3 लेवी परिवार क उ सबइ मनई तोहरे मातहत अहइँ। उ पचे उ सबहिं कामे क करिहीं जेनका तम्बू मँ किया जाब अहइ। मुला उ पचेन क वेदी या पवित्तर ठउर क बर्तनन क लगे न जाइ चाही। जदि उ पचे अइसा करिहीं तउ उ सबइ मरि जइहीं अउ तू भी मरि जाब्या। 4 उ पचे तोहरे संग होइहीं अउ तोहरे संग काम करिहीं। उ पचे मिलापवाला तम्बू क देखइ रेखइ क जिम्मेदार होइहीं। सब कारज, जेका तम्बू मँ कीन्ह जाइ चाही, उ पचे करिहीं। दूसर कउनो भी उ ठउर क नगिचे न आइ जहाँ तू अहा।
5 “पवित्तर ठउर अउ वेदी क देख-रेख करइ क जिम्मेदार तू अहा। मइँ इस्राएल क मनइयन प फुन कोहाइ नाहीं चाहत हउँ। 6 मइँ खुद तोहरे मनइयन यानी लेवी बंस क लोगन क खुद इस्राएल क सबहिं मनइयन मँ स चुनेउँ ह। उ पचे यहोवा क दीन्ह गवा उपहार अहइ अउर उ पचन्क परमेस्सर क सेवा करइ अउर मिलापवाला तम्बू क काम करइ बरे आपिर्त कीन्ह गवा अहइ। 7 मुला सिरिफ तू अउ तोहार पूत याजकन क रूप मँ सेवा कइ सकत हीं। अकेले तू ही वेदी क लगे जाइ सकत ह। तू अकेले महापवित्तर ठउर क पर्दा क भितरे जाइ सकत ह। याजक क रूप मँ तोहार सेवा एक ठु उपहार जेका मइँ तोहका देत हउँ। कउनो भी दूसर, जउन पवित्तर ठउर क लगे आइ, मारि डावा जाइ।”
8 तब यहोवा हारून स कहेस, “मइँ खुद तोहका मनइयन जउन खास भेंट चढ़ाएन ह जिम्मेदारी दिहेउँ ह। इस्राएल क लोग जउन सारी भेंट मोका देइहीं उ मइँ तोहका देत अहउँ। तू अउ तोहार पूत इ पवित्तर भेंटन क आपुस मँ बाटि सकत ह। इ हमेसा तोहार होइ। 9 इ ओन सबहिं पवित्तर भेंटन मँ इ तोहार आपन हींसा होइ जेका जलावा नाहीं गवा ह। हरेक भेंटन, हरेक अन्नबलि, हरेक पापबलि अउ हरेक दोखबलि जउन उ मोरे लगे लइ आवत हीं, इ सबइ तोहर अउ तोहरे पूतन बरे बहोत पवित्तर भेंटन होइ हीं। 10 उ सबन चीजन क महापवित्तर ठउरे मँ खा। तोहरे परिवार क हर मरद मनसेधू ऍका खाइ सकत ह मुला तोहका सुमिरइ चाही कि उ सबइ भेंट पवित्तर अहइँ।
11 “अउर उ सबहिं चीजिन जेका इस्राएली उत्तोलन बलि क रूप मँ देइहीं, तोहरइ होइहीं। मइँ ऍका तोहका, तोहार पूतन अउ तोहार बिटियन क देत हउँ। इ तोहार हींसा अहइ। तोहरे परिवार क हर एक मनई जउन सुद्ध होई, ऍका खाइ सकी।
12 “अउर मइँ सारा बढ़िया जइतून क तेल अउ सबन त बढ़िया नीक नई दाखरस अउ अनाज तोहका देत अहउँ। इ सबइ उहइ चीजन बाटिन जेका इस्राएल क लोग मोका यानी आपन यहोवा क देत हीं। इ सबइ उ चीजियन बाटिन जेका उ पचे आपन फसिल पाक जाए प बटोरत हीं। 13 सबइ चीज जउन तोहार भूइँया स आवत ही क पहिला फल परमेस्सर क अहइ। एह बरे इ चीजन क मइँ तोहका देब। अउर हर एक मनई जउन परिवार मँ सुद्ध होई ऍका खाइ सकी।
14 “अउर हर एक इस्राएल मँ जउन यहोवा क दीन्ह जात हीं, तोहार बा।
15 “कउनो भी परिवारे मँ पहिलौटी क पूत या गोरु परमेस्सर क भेंट होइ। उ तोहार होइ। मुला तोहका हर एक पहिलौटी लरिका अउ पहिला पइदा भवा असुद्ध गोरु क फुन स वापिस लइ लेइ चाही। तब पहिला पइदा बच्चा फुन उ परिवार क होइ जाइ। 16 जब लरिका बच्चा एक महीना क होइ जाइँ तब्बइ तोहका ओकर बरे दाम लइ लेइ चाही। ओका मुक्त करावइ क मूल्य पाँच सेकेल चाँदी पवित्तर स्थान क अधिकारिक माप अनुसार होइ चाहीं। एक सेकेल बीस गेरा क बराबर होत ह।
17 “मुला तोहका पहिलौटी क गइया या भेड़ी या बोकरा क दाम नाहीं लेइ चाही। उ सबइ गोरु तउ पवित्तर बाटेन। ओनकइ रकत वेदी प छिछकारा अउर ओनकइ चबीर् बारा। इ भेंट आगी क जरिए दीन्ह जात ह। इ भेंट क महकब मोरे बरे यानी यहोवा बरे सोहइवाली गंध होइ। 18 मुला इ गोरुअन क गोस तोहार होइ जइसे कि उत्तोलन बलि क छाती तोहार होइ अउर भेंटन क दहिनी जाँघन तोहार होइ। 19 कउनो भी चीज, जेका लोग पवित्तर भेंट क रूप मँ मोका चढ़ावत ही, मइँ यहोवा ओका तोहका देत हउँ। इ तोहार हींसा अहइ। मइँ ऍका तोहका, तोहार बेटहनन अउ तोहार बिटिहिनियन क देत अहउँ। इ यहोवा क संग किया गवा करार अहइ जउन हमेसा बना रही। मइँ इ बचन तोहका अउ तोहरे सन्तानन क देत अहउँ।”
20 यहोवा हारून स इ भी कहेस, “तू कउनो भी भुइयाँ न पउब्या। अउर अइसी कउनो भी चीज नाहीं रखब्या जइसी दूसर लोग राखत हीं। मइँ तोहार अंस अउ मइँ इस्राएल क लोगन क बीच तोहार उत्तरधिकार अहइ।
21 “इस्राएल क लोग जउन कछू ओनके लगे होइ ओकर दसवाँ हींसा देइहीं। इ तरह मइँ लेवी बंस क सन्तानन क दसवाँ हींसा देत अहउँ। इ ओनके उ काम क मजूरी अहइ जउन उ पचे मिलापवाला तम्बू मँ सेवा करत भए करत रहत हीं। 22 मूला इस्राएल क दूसर लोगन क मिलापवाला तम्बू क निअरे कबहुँ नाहीं जाइ चाही। जदि उ पचे अइसा करत हीं तउ ओनका अपने आप मरइ क होइ। 23 जउन लेवी बंसी मिलापवाला तम्बू मँ काम करत अहइँ उ पचे ऍकरे खिलाफ पाप क जिम्मेदार होइहीं। इ कनून हमेसा बरे होइ। लेवीबंसी उ भुइँया क न लेइहीं जेका मइँ इस्राएल क दूसर लोगन क बचन दिहेउँ ह। 24 मुला इस्राएल क लोगन क लगे जउन कछू होइ ओकर दसवाँ हींसा मोका देइहीं। इ तरह मइँ लेवी बंसी मनइयन क दसवाँ हींसा देब। इहइ कारण अहइ कि मइँ लेवीबंसी मनइयन बरे कहेउँ ह: उ पचे उ भुइँया क न पइहीं जेका मइँ इस्राएल क मनइयन क देइ क वचन दिहेउँ ह।”
25 यहोवा मूसा स कहेस, 26 “लेवी बंसी मनइयन स बात करा अउ ओनसे कहा, ‘इस्राएल क लोग हर एक चीज क दसवाँ हीसां यहोवा क देइहीं। उ दसवाँ हींसा लेवी बंसी मनइयन क होइ। मुला ओकर दसवाँ हींसा यहोवा क ओनकी भेंट क रूप मँ देइ चाही। 27 अउर उ दसवाँ हींसा क इ समुझा जाब कि तू खरिहान स अनाज या दाखरस क कोलहू स दाखरस भेंट किहे रहा। 28 इ तरह तू यहोवा क वइसेन ही भेंट देब्या जइसे इस्राएल क दूसर लोग देत हीं। तू इस्राएल क मनइयन क दीन्ह गवा दसवाँ हीसां पउब्या। अउर तू ओकर दसवाँ हीसां याजक हारून क देब्या। 29 जब इस्राएल क लोग आपन हर एक चीज क दसवाँ हींसा देइँ तउ तोहका ओहमाँ स सबन त जियादा पवित्तर हींसा चुनइ चाही। उहइ दसवाँ हींसा अहइ जेका तोहका यहोवा क देइ चाही।’
30 “मूसा, लेवी लोगन स इ कहा, ‘लोग जउन कछू तोहका देत ह ओका सबन त अच्छा हींसा जब तू भेंट करब। तउ इ अइसा होइ जइसा तू एका खरिहान स आनाज या दाखरस क कोलहू स दाखरस भेंट किहे रहा। 31 जउन बाकी बची ओका तू अउ तोहार परिवार ऍका कउनो जगह खाइ सकत ह। इ तू मनइयन क उ काम बरे मजूरी अहइ जउन तू पचे मिलापवाला तम्बू मँ करत बाट्या। 32 अउर अगर तू ऍकर सब स बढ़िया हीसां यहोवा क देत रहब्या तउ तू कबहुँ दोखी न होब्या। तू इस्राएल क मनइयन क पवित्तर भेंट क बरे दूसित न करब्या अउर तू मरब्या नाहीं।’”


text:
यसायाह 45 Awadhi Bible: Easy-to-Read Version (ERV-AWA)
परमेस्सर वुसू क इस्राएल क मुक्ति बरे चुनत ह
45 इ सबइ उ बातन अहइँ जेनका यहोवा आपन चुने भए राजा वुसू कहत ह,
“मइँ वुसू क दाहिन हाथ थामव।
मइँ राजा लोगन क सक्ति छोरइ मँ ओकर मदद करब।
नगर दुआर वुसू क रोक नाहीं पइहीं, मइँ नगर क दुआर खोल देब, अउर वुसू भीतर चला जाइ।
2 वुसू, तोहार फउजन अगवा बढ़िहीं अउर मइँ तोहरे अगवा चलब।
मइँ पर्वतन क समथर कइ देब।
मइँ काँसे क नगर-दुआर क तोड़ डाउब।
मइँ दुआरे पइ लगी लोहा क आँगल क काट डाउब।
3 मइँ अँधियारा कमरा मँ रखी भइ दौलत तोहका देब।
मइँ तोहका उ छिपा भवा धन देब।
मइँ अइसा करब ताकि तोहका पता चलि जाइ कि मइँ यहोवा इस्राएल क परमेस्सर हउँ,
अउर मइँ तोहका तोहार नाउँ स पुकारेस हउँ।
4 मइँ इ सबइ बातन आपन सेवक याकूब बरे करत हउँ।
मइँ इ सबइ बातन इस्राएल क आपन चुने भए लोगन बरे करत हउँ।
वुसू, यद्यपि तू मोका नाहीं जानत अहा, किन्तु मइँ तोहका तोहार नाउँ स पुकारे हउँ,
यहाँ तलक कि तोहार आपन नाउँ स पुकारे हउँ।
5 मइँ यहोवा हउँ, मइँ सिरिफ परमेस्सर हउँ।
मोरे सिवा दूसर कउनो परमेस्सर नाहीं अहइ।
मइँ तोहका मज़बूत बनाए हउँ,
यद्यपि तू मोका नाहीं पहिचानत ह।
6 मइँ इ काम करत हउँ ताकि सब लोग जान जाइँ
कि मइँ ही परमेस्सर हउँ।
पूरब स पच्छिम तलक सबहिं लोग इ सबइ जानिहीं कि मइँ यहोवा हउँ
अउर मोरे सिवा दूसर कउनो परमेस्सर नाहीं।
7 मइँ प्रकास क बनाएउँ अउर मइँ ही अँधियारा क रचेउँ।
मइँ सान्ति क सृजेउँ अउर विपत्तियन भी मइँ ही बनाएउँ ह।
मइँ यहोवा हउँ, मइँ ही इ सबइ बातन करत हउँ।
8 ऊपर अकासे मँ निआव अइसे बरसब
जइसे मेघ स बर्खा बरसत ह।
धरती खुल जात ह।
मुक्ति अइसा फलब फूलब जइसा कउनो पउधा धरती स उगत ह।
पुण्य कर्म आपन चारिहुँ कइँती बढ़ब!
मइँ यहोवा ही इ सबइ कइ क कारण हउँ।
परमेस्सर आपन सृस्टि क नियन्त्रण करत ह
9 “धिवकार अहइ ऍन लोगन क, इ सबइ उहइ स बहस करत अहइँ जउन ऍतका बनाएस ह। इ सबइ कउनो टूटे भए घड़े क ठीकरन जइसे अहइँ। कोहार नरम गीली माटी स घड़ा बनावत ह पर माटी ओहसे नाहीं पूछत, ‘अरे, तू का करत अहा?’ वस्तुअन जउन बनाई गइ अहइँ, उ सबइ इ सक्ति नाहीं रखतिन कि आपन बनावइवाले स सवाल पूछइ। इ सबइ लोग भी माटी क टूटे घड़न क ठीकरन क जइसे अहइँ। 10 या, बच्चा आपन बाप स इ नाहीं पूछ सकतेन कि ‘तू हमका जिन्नगी काहे देत अहा?’ बच्चा आपन महतारी स इ सवाल नाहीं कइ सकत हीं कि ‘तू हमका काहे पइदा करति अहा?’”
11 यहोवा इस्राएल क परमेस्सर पवित्तर अहइ। उ इस्राएल क बनाएस। यहोवा कहत ह,
“का तू मोहसे मोरे बच्चन क बारे मँ पूछब्या अथवा
तू मोका आदेस देब्या ओनके ही बारे मँ जेका मइँ आपन हाथन स रचेउँ।
12 तउ लखा, मइँ धरती बनाएउँ
अउर उ पचे सबहिं लोग जउन एह पइ रहत हीं, मोर बनाए भए अहइँ।
मइँ खुद आपन हाथन स अकासन क रचता किहेउँ,
अउर मइँ अकास क सितारन क आदेस देत हउँ।
13 मइँ हउँ जउन वास्तव मँ ओका इ काम करइ बरे उकसाएस ह।
मइँ ओकर रास्ता क सहल बनाउबउँ।
मइँ आपन नगर क फुन स बनाब।
उ मोरे क लोगन बिना किसी रिस्वत दिए या बिना कउनो मोल चुकाए अजाद कइ देइ!”
सर्वसक्तीमान यहोवा इ सबइ बातन कहेस।
14 यहोवा कहत ह, “मिस्र अउ वूस बहोत वस्तुअन रचेस रहेन,
किन्तु हे इस्राएल, तू उ सबइ वस्तुअन पउब्या।
सेबा क लम्बे लोग तोहार होइहीं।
उ पचे आपन गर्दन क चारिहुँ कइँती जंजीर लिए भए तोहरे पाछे-पाछे चलिहीं।
उ सबइ लोग तोहरे समन्ना निहुरिहीं,
अउर उ पचे तोहसे बिनती करिहीं।
‘इस्राएल, परमेस्सर तोहरे संग अहइ,
अउर ओका तजिके कउनो दूसर परमेस्सर नाहीं अहइ।’”
15 हे परमेस्सर, तू उ परमेस्सर अहा जेका लोग लख नाहीं सकतेन।
तू ही इस्राएल क उद्धार कर्त्ता अहा।
16 बहोत स लोग मिथ्या देवता बनावा करत हीं।
किन्तु उ सबइ लोग तउ निरास ही होइहीं।
उ सबइ सबहिं लोग तउ लजाइ जइहीं।
17 किन्तु इस्राएल यहोवा क जरिये बचाइ लीन्ह जाइ।
उ मुक्ति जुगन तलक बनी रही।
फुन इस्राएल कबहुँ भी लज्जित नाहीं होइ।
18 यहोवा ही परमेस्सर अहइ।
उ अकास रचेस ह, अउर अहइ धरती बनाएस ह।
यहोवा ही धरती क अपने जगहिया पइ टेकाएस ह।
जब यहोवा धरती बनएस उ इ सबइ नाहीं चाहेस कि धरती खाली रहइ।
उ एका रचेस ताकि एहमाँ जिन्नगी रहइ।
मइँ यहोवा हउँ।
मोरे अलावा कउनो दूसर परमेस्सर नाहीं अहइ।
19 मइँ अकेल्ले इ सबइ बातन नाहीं किहेउँ, मइँ अजाद भाव स कहेउँ ह।
संसार क कउनो भी अँधियारा मँ मइँ आपन बचन नाहीं छुपावत।
मइँ याकूब क लोगन स नाहीं कहेउँ कि
उ पचे मोका बीरान जगहन पइ हेरइँ।
मइँ परमेस्सर हउँ अउर मइँ फुरइ बोहात हउँ।
मइँ उहइ बातन कहत हउँ जउन फुरइ अहइँ।
यहोवा सिद्ध करत ह कि उ ही परमेस्सर अहइ
20 “तू लोग दूसरी जातियन स बच पराया। तउ आपुस मँ बटुर जा अउर मोरे समन्वा आवा। (इ सबइ लोग अपने संग मिथ्या देवन क मूरतियन रखत हीं अउर एन बेकार क देवतन स पराथना करत हीं। किन्तु इ सबइ लोग इ नाहीं जानतेन कि उ पचे का करत अहइँ? 21 एन लोगन क मोरे लगे आवइ क कहा। एन लोगन क आपन तर्क पेस करइ द्या।)
“उ पचे बातन बहुत दिनन पहिले घटी रहिन, ओनके बारे मँ तू पचन्क कउन बोलाएस? बहोत-बहोत दिनन पहिले ही एन बातन क लगातार कउन बतावत रहा? उ मइँ यहोवा ही हउँ जउन इ सबइ बातन बताए रहा। मइँ ही एकमात्र यहोवा हउँ। मोरे अलावा कउनो अउर परमेस्सर नाही अहइ? का अइसा कउनो अउर अहइ जउन आपन लोगन क रच्छा करत ह नाहीं, अइसा कउनो दूसर परमेस्सर नाहीं अहइ। 22 हे हर कतहुँ क लोगो, तू पचन्क एन लबार देवतन क पाछे चलब छोड़ देइ चाही। तू पचन्क मोर अनुसरन करइ चाही अउर होइ जाइ चाही। मइँ परमेस्सर हउँ। मोहसे दूसर कउनो दूसर परमेस्सर नाहीं अहइ। परमेस्सर केवल मइँ ही हउँ।
23 “मइँ खुद आपन सक्ति क साच्छी कइके प्रतिग्या किहेउँ ह। इ एक उत्तिम बचन अहइ। इ एक आदेस अहइ जउन पूरा होइ ही। हर मनई मोर (परमेस्सर क) आगे निहुरी अउर हर मनई मोर अनुसरण करइ क बचन देइ। 24 यहोवा आपन आप स सपथ लेइ के मोसे वाचा किहेस, ‘अच्छाई अउर मज़बूती तोहमाँ आउब्या।’”
उ सबइ जउन ओहे (कुस्रू) पइ कोहाइ उ अपमानित होइ। 25 यहोवा अच्छे करम करइ बरे इस्राएल क लोगन क बिजयी बनाई अउर लोग ओकर तारीफ करिहीं।


text:
जिला फैजाबाद, ब्लाक तारुन, गाँव हुसैनपुर केवटहिया नटहिया। यहि दुई पुरवा मा लगभग दसन साल से तेरह खम्भा लाग बाय। तार लाय के रखा बाय लकिन खींचा अबहीं तक नाय गा बाय।
जितेंद्र कुमार, बब्बन यादव, रामफेर बताइन कि लगभग दस साल से खम्भा लाग बाय। एक बार कुछ दूर तार लाग रहा तौ ट्रक मा फंसि के गिर गा रहा। फिर खम्भा गड़ा लकिन तार नाय खींचा गा जबकि तार रामखेलावन यादव के दुवारे पै आय के रखा बाय। तबौ पता नाय काहे खींचा नाय जात बाय जबकि चैराहा अउर आसपास के गांव मा बिजली बाय। जितेंद्र कुमार बताइन कि बिजली न हुवै से यतनी दिक्कत बाय कि बच्चन कै पढ़ाई ठीक से नाय होय पावत। बिजली रहा थै तौ बच्चन कै मन पढ़ाई मा लागा थै। दीया जलाय के पढ़ै मा हवा चले से दिया बुझ जा थै यसे पढ़ नाय पउते।
रामखेलावन यादव बताइन कि हमरे दुवारे पै तार बहुत दिन से रखा बाय लाग जात तौ मच्छर से, पढ़ै लिखै, मोबाइल चार्ज खेती के सिंचाई जैसन समस्या दूर होय जात।
पावर हाउस कै पुराने जेई आर. एस. गुप्ता बताइन कि हम पांच साल रहेन हमै जानकारी नाय न कि कउने योजना के अन्तर्गत रखा बाय। नये जेई जे.पी. गुप्ता अबही नया आय अहै।
जिला फैजाबाद, ब्लाक तारुन, गाँव हुसैनपुर केवटहिया नटहिया। यहि दुई पुरवा मा लगभग दसन साल से तेरह खम्भा लाग बाय। तार लाय के रखा बाय लकिन खींचा अबहीं तक नाय गा बाय।


text:
बांदा शहर के नुनियाँ मोहल्ले के एक मजदूर के मउत होइगे है। परिवार वालेन का आरोप है कि जउन मड़ई जबरजस्ती काम का लेवा गा रहै, वहिके खिलाफ कार्यवाही होय अउर उनका मुआवजा मिलै, ताकि जउन मजदूर के बच्चा हैं, वुई पल सकै। या घटना का लइके दरखास दिहिन हैं।
साला स्वतंत्र का कहब है कि राजूटाल वाला पुत्र शंकर, मोर बहनोई का जबरजस्ती सुबेरे बिना खाए पिए लेवा गा है। मोर बहनोई जात नहीं रहें आहीं, तौ वा कहत रहै कि अगर काम मा न चलिहें, तौ दूसर जघा काम ना करै देहूं। खराडा के पहिले एक्सीडेंट होइगा है, तौ अस्पताल तक नहीं पहुंचाइस आय। बस मोर बहनोई का एम्बुलेंस से घरै भेज दिहिस है। ना तौ देखें आवा आय अउर ना तौ गोली दवाई कराइस आय अउर ना तौ एक दरकी फोन कइके पता किहिस आय। जेत्ती देर से एक्सीडेंट भा है वोत्ती देर से दीखान नहीं आय। छह बजे उनके मउत होइगे है। पत्नी संयुक्ता बताइस है कि मोर मड़ई का अस्पताल मा भर्ती नहीं किहिस घरै भेज दिहिस है। जेहिसे घर से अस्पताल लावत समय उनके रास्ता मा मउत होइगे है।
एसपी बांदा की शालिनी का कहब है कि उनकर प्रार्थना पत्र मा लिख के दिहिन हैं। जेहिमा लिखा है कि उनकर मोहल्ले का कउनौ राजू नाम का मड़ई जउन मजदूरी के नाम मा बेटा का लेवा लइगा रहै। कार्यवाही के मांग करत हैं। यहिमा संबंधित चौकी इंचार्ज अउर अपर एसपी का कहे हौं कि जाँच कइके मोहिका एक रिपोर्ट देव।
रिपोर्टर: गीता
Published on May 28, 2018


text:
होसे 4 Awadhi Bible: Easy-to-Read Version (ERV-AWA)
इस्राएल पइ यहोवा क किरोध
4 हे इस्राएल क लोगो, यहोवा क सँदेस क सुना। यहोवा इ देस मँ रहइवालन क अदालत लइ जात हीं काहेकि उ पचे परमेस्सर संग कीन्ह भवा करार क प्रति विस्सासी अउ वफ़ादार नाहीं रहेस ह। वास्तव मँ इ देस क लोगन परमेस्सर क जानतेन ही नाहीं। 2 उ पचे सराप, झूठ, चोरी, बिभिचारी, अहिंसा अउर रक्तपात मँ मसगूल अहइँ। 3 परिणाम, भुइँया विलाप करब्या, अउर एकरे सबहिं निवासियन नस्ट कीन्ह जाब्या। जंगल क जनावरन, आकास क पंछियन अउर सागर क मछरियन तलक भी नस्ट कीन्ह जाब्या। 4 मइँ कउनो दूसर पइ आरोप जिन लगावत हउँ! हे याजकन, मइँ इ सबइ बातन बरे तोह पइ आरोप लगात हउँ। इहइ कारण मोर मुकद्दमा तोहार खिलाफ अहइ। 5 हे याजकन, तू दिना मँ ठोकर खाउब्या, किन्तू तू अउर नबी दुइनउँ रात क समइ मँ ठोकर खाउब्या। तू आपन लोगन क ही बर्बाद कइ दिहेस ह।
6 “मोर प्रजा क बिनास भवा काहेकि ओन लोग मोका यहोवा क रूप मँ स्वीकार नाहीं किहेस, कारण याजक मोका स्वीकार करइ स इन्कार किहेस। यह बरे मइँ तोहका आपन याजक क रूप मँ स्वीकार नाहीं करब। तू आपन परमेस्सर क बिसरि दिहा ह एह बरे मइँ तोहरी संतानन क बिसरि जाब। 7 उ पचे मोर खिलाफ जेतॅना पाप किहेस ओतॅना ही घमण्डी होइ गएन। यह बरे मइँ ओनकर महिमा क लज्जा मँ बदल देब।
8 “याजक क रूप मँ, उ पचन्क लोगन क पाप भेंटन क खाएस ह। उ पचे चाहेस कि लोग जियादा स जियादा पाप करी। 9 याजकन अउर लोगन क संग एक ही तरह क बेउहार कीन्ह जाब्या। मइँ ओनका ओकरे पाप क कारण सजा देबउँ। मइँ ओनसे ओनकर बुरे करमन क बदला लेबउँ। 10 उ पचे खइहीं मुला उ पचे संतुट्ठ न होइ। उ पचे रण्डीबाजी करिहीं, मुला ओनकइ आबादी न बढ़िहीं। काहेकि उ पचे यहोवा क तजेन ह, अउर उ पचे अबिस्सासी होइके आपन क दूसर देवतन क समपिर्त कइ दिहेस ह।
11 “नई दाखरस अउर पूराना दाखरस ओन लोगन स ओनकर तर्क-सक्ती क लइ लेत ह। 12 मोर लोग काठे क मूरती स राय माँगत हीं। ओकर बिस्सास अहइँ कि जादूई छड़ी ओकरे भविस्य क बारे मँ बताई सकत ह। ओन देवतन क संग ओकरे बिभिचारी ओनका भटकइ दिहस ह। उ पचे रण्डी क रहइ बरे उ पचे आपन परमेस्सर क तजि दिहेन। 13 उ पचे पहाड़न क चोटियन पइ बलि चढ़वत ह। उ पचे बलूत, चिनार अउ दूसर लम्बा बृच्छन क तरे धूप बारत ह। ओन बृच्छन क तरखाले क छाया नीक दॅखाँत रही। एह बरे तोहार बिटियन ओन बृच्छन क तरे खूद रण्डीबाजी करइ बरे सोअत ह अउर तोहार बहुअन हुआँ पापे स भरा यौनाचार करत हीं।
14 “मइँ तोहार बिटियन अउ बहुअन क एह बरे सज़ा नाहीं देब कि उ पचे रण्डी क जइसा रहइ के बिभिचारी क काम किहेन ह। काहेकि मनइयन खुद ही रण्डियन क संग यौन सम्बंध बनाएस ह अउर मंदिर क रण्डियन दुआरा बलि चढ़ावत हीं। यह बरे इ कहावत सच अहइ: उ रास्ट्र जउन समझ नाहीं राखत ह ओका बर्बाद कइ दीन्ह जाब्या।
इस्राएल क लज्जा स भरा भवा पाप
15 “हे इस्राएल, तउ प भी तू एक ठु रण्डी क नाई रहत अहा, मोका आसा अहइ कि यहूदा कसूरवार भि नाहीं होइ। यहूदा, तू गिलगाल मँ दाखिल जिन भवा अउर बेतावेन तलक जिन जा। यहोवा क नाउँ पइ किरिया जिन खा इ जिन कहा: ‘यहोवा क जिन्नगी क किरिया, मइँ प्रतिग्या करत हउँ।’ 16 इस्राएल एक ठु जवान हट्टी गाय क नाईं बिद्रोह किहेन ह। हाली ही यहोवा ओनका चरागाह मँ गरेड़िया क नाईं लेइ जाइहीं आपन मेमना क बिसाल घास क मइदान मँ चरइ देत ह।
17 “एप्रैम भी ओकर मूरतियन मँ ओकर संगी बन गवा। तउ ओका अकेल्ले तजि द्या। 18 जब उ पचे दाखरस पिअइ खतम कइ देब, उ पचे आपन रण्डीपन क प्रथा जारी राखब; उ पचे आपन लज्जावाला कामन स बहोत खुस होब। 19 एक बवण्डर इस्राएल क आपन पाखन मँ उड़ाइ लेइ जाब, अउर ओका लेइ जाब काहेकि उ मूर्तियन क भेंट किहेस ह।


text:
इब्रनियन 6 Awadhi Bible: Easy-to-Read Version (ERV-AWA)
6 अतः आवा, मसीह सम्बन्धी आरम्भिक सिच्छा क छोड़िके हम मजबूती कइँती बढ़ी हमका ओन बातन कइँती अउर न बढ़इ चाही जइसेन हम सुरुआत कीन्ह जइसेन मउत कइँती लइ जाइवाला करमन क बरे मनफिराव, परमेस्सर मँ बिसवास, बपतिस्मावन क सिच्छा, हाथ रखइ, मरइ क बाद फिन स जी उठइ अउर उ निआव जइसेन हमार भावी अनन्त जीवन निस्चित होई। 3 अउर अगर परमेस्सर चाहे तउ हम अइसेन ही करबइ।
4-6 जेनका एक बार प्रकास मिली चुका अहइ, जउन सर्गीय बरदान क अस्वादन कइ चुका होइँ, जउन पवित्तर आतिमा क सहभागी होइ गवा अहइँ जउन परमेस्सर क बचन क उत्तिमताई अउर आवइवाला जुग क सक्तियन क अनुभव कइ चुका अहइँ, अगर उ भटकि जाइँ तउ ओनका मनफिराव कइँती लउटाइ लेब असम्भव बा। उ पचे जइसेन अपने ढंग स नवा सिरे स परमेस्सर क पूत क फिन स क्रूस पचढ़ाएन अउर ओका सबक सामने आपमान क बिसय बनाएन।
7 उ लोग अइसेन धरती क जइसेन अहइँ जउन हमेसा होइवाली बरखा क जल क सोख लेत ह, अउर जोतइ-बोवइवालन क बरे उपयोगी फसल प्रदान करत ह, उ परमेस्सर क असीस पावत ह। 8 मुला अगर उ जमीन प कांटा अउर गोखरु उपजावत ह, तउ उ बेकार कअहई। अउर ओका अभिसप्त अहइ क भय बा। अंत मँ ओका जलाइ दीन्ह जाई।
9 पिआरे दोस्तन, चाहे हम एह तरह कहित ह मुला तोहरे बारे मँ हमका अइसेन अच्छी बातन क बिसवास बा-बातन जउन उद्धार स सम्बन्धित बाटिन। 10 तू ओनके सब जन क सहायता कइके अउर हमेसा सहायता करत भए जउन पिरेम दरसाए अहा ओका अउर तोहार दूसरे कामन क परमेस्सर कबहुँ न भुलाई। उ अन्यायी नाहीं अहइ। 11 हम चाहित ह कि तोहमाँ स हर कउनो जीवन भर अइसेन ही दिन भर मेहनत करत रहइ। अगर तू अइसेन करत ह तउ तू निच्चित ही ओका पाइ जाब्या तू आसा करत रहे अहा। 12 हम इ नाहीं चाहित कि तू आलसी होइ जा। बल्कि तू ओनकर अनुकरण करा जउन बिसवास अउर धीरज क साथे ओन्हन चीजन क पावत अहइँ जेनका परमेस्सर तउ बचन दिहे रहा।
13 जब परमेस्सर इब्राहीम स प्रतिज्ञा किहे रहा, तब काहेकि खुद ओसे बड़का कउनो अउर नाहीं रहा, जेकर सपथ लीन्ह जाइ सकइ, इही बरे आपन सपथ लेत भवा। 14 उ कहइ लाग, “निस्चित ही मइँ तोहका आसीर्वाद देबइ अउर मइँ तोहका कइयउ बंसज भी देबइ।” 15 अउर एह तरह इब्राहीम धीरज क साथे बाटे जोहइके बाद उ इ पाएस जेकर उ प्रतिज्ञा कीन्ह गइ रही।
16 लोग ओकर सपथ लेतहीं जउन कउनो ओसे महान होत ह अउर उ सपथ सबहिं तर्क-बितर्कत क अन्त कइके जउन कछू कहा जात ह, ओका पक्का कइ देत ह। 17 परमेस्सर एका ओन्ह पचन क बरे, कुल तरह स्पस्ट कइ देइ चाहत रहा, जेका ओन्हे पावइ क रहा, जेका देइ क उ प्रतिज्ञा किहे रहा कि उ अपने प्रयोजन क कबहुँ न बदलइ। इही बरे अपने बचन क साथे उ आपन सपथ क जोड़ दिहेस। 18 तउ फिन हियाँ दुइ बात-हइन ओकर प्रतिज्ञा अउर ओकर सपथ-जउन कबहुँ नाहीं बदल सकतिन अउर जेकरे बारे मँ परमेस्सर कबहुँ झूठ नाहीं कहि सकत।
इही बरे हम जउन परमेस्सर क लगे सुरच्छा पावइ क आइ अहइ अउर जउन आसा उ हमका दिहे अहइ, ओका थामे भए हई, अउर जियादा उत्साहित अही। 19 इ आसा क हम आतिमा क सुदृढ़ अउर सुनिस्चित लंगर क रूप मँ धरे अही। इ परदा क पीछे भित्तर स भित्तर अन्तरतम तलक पहुँचत ह। 20 जहाँ ईसू तउ हमरे कइँती स हमसे पहिले प्रवेस किहेस। उ मलिकिसिदक क परम्परा मँ सदा हमेसा क बरे महा याजक बनि गवा।


text:
जिला चित्रकूट,ब्लाक रामनगर, गांव बांधी। दस साल पहिले हिंया यात्री घर बनावा गा रहै पै आज यहिके हालत बहुतै ख़राब हवै काहे से यात्री घर बहुतै जर्जर होइ गा हवै अउर हिंया गंदगी का भंडार लाग हवै। कुछौ मड़ई यात्री घर मा आपन सामान रखे हवैं जेहिसे यात्रिन का बइठे तक का जघा नहीं आय।प्रधान प्रतिनिधि अमित कुमार का कहब हवै कि यात्री घर अधूरा पड़ा हवै मरम्मत नहीं कराई गे आय मड़इन से कइयौ दरकी जघा खाली करे का कहा गा हवै पै उंई सुनत नहीं आहीं।
बल्लू बताइस कि कर्वी से इलाहाबाद तक जायें खातिर या सड़क आये हिंया सात बजे से बारह बजे तक बहुतै सड़क चलत हवै पै यात्री घर मा सुविधा न होये से यात्रिन का बहुतै परेशान होय का पड़त हवैं।वीरेंद्र बताइस कि यात्री घर बनावे खातिर जउन रुपिया मिला रहै वहिकर पचास प्रतिशत रुपिया खा लीन गा रहै अउर पचास प्रतिशत मा यात्री घर बना हवै। चुन्कू का कहब हवै कि हमार सामान न भीगे यहै कारन यात्री घर मा रखे हौं। ब्लाक प्रमुख बालमुकुंद पाण्डेय का कहब हवै कि प्रधान बी.डी.ओ. से बात कइके यात्री घर से जल्दी अवैध कब्जा हटावा जई। मरम्मत खातिर डी.एम.का दरखास दीन जई।
बाईलाइन-सहोद्रा
09/10/2017 को प्रकाशित


text:
कल गुड़गाँव में केवल दो घंटे की बरसात हुई जिसका असर यह हुआ कि गुड़गाँव जो कि सायबरसिटी के नाम से उत्तर में जाना जाता है, जाम में फँस गया। सायबर सिटी के नाम से केवल मशहूर है – गुड़गाँव, पर सुविधाओं के नाम पर कुछ भी नहीं है, अच्छा पब्लिक ट्रांसपोर्ट पहली प्राथमिकता […]
Continue reading…
गुड़गाँव सायबरसिटी में मात्र 2 घंटों की बरसात में विकास की नदी बहने लगी
कल गुड़गाँव में केवल दो घंटे की बरसात हुई जिसका असर यह हुआ कि गुड़गाँव जो कि सायबरसिटी के नाम से उत्तर में जाना जाता है, जाम में फँस गया। सायबर सिटी के नाम से केवल मशहूर है – गुड़गाँव, पर सुविधाओं के नाम पर कुछ भी नहीं है, अच्छा पब्लिक ट्रांसपोर्ट पहली प्राथमिकता […]


text:
2 थिस्सलुनीकियन 3 Awadhi Bible: Easy-to-Read Version (ERV-AWA)
हमरे बरे पराथना करा
3 भाइयो तथा बहिनियो, तोहे पचन क कछू अउर बात हमका बतावइ क बाटइ। हमरे करे पराथना करा कि पर्भू क उपदेस तेजी स फइलइ अउर महिमा पावई। जइसेन कि तोहे लोगन क बीच मँ भवा बा। 2 पराथना करा कि हम बुरे अउर दुस्ट मनइयन स दूर रही। (काहेकि सभन जने क तउ पर्भू मँ बिसवास नाहीं होत ह।)
3 मुला पर्भू तउ बिसवास स भरा अहइ। उ तोहार सक्ती बढ़ाई अउर तोहे सबन क ओह दुस्ट स बचाइ रखी। 4 हमका पर्भू मँ तोहार स्थिति क बारे मँ टृढ़ बिसवास बा। अउर हमका पूरा निस्चय बा कि हम तोहे जउन कछू करई क कहे हई, तू वइसेन ही करत अहई अउर करत रहब्या। 5 पर्भू तोहरे पचन क हिरदइ क परमेस्सर क पिरेम अउर मसीह क धैर्य भरा मजबूती कइँती आगे करइ।
करम क अनिवार्यता
6 भाइयो तथा बहिनियो, अब तोहे सबन क हमार पर्भू ईसू मसीह क नाउँ मँ इ हुकुम बा कि तू हर ओह भाइयन स दूर रहा जउन अइसेन जीवन जिअत ह जउन अनुचित चाल चलत अहइ। 7 मइँ इ ऍह बरे कहत हउँ काहेकि तू तउ खुदइ इ जानत बाट्या कि तोहे पचन क हमार अनुकरण कइसे करइ चाही काहेकि तोहरे बीच रहात भए हम कभउँ आलसी नाहीं रही। 8 हम बिना मूल चुकाए कीहीउँ स भोजन नाहीं ग्रहण कीन्ह, बल्कि जतन अउर मेरनत करत भए हम दिन रात काम मँ जुटा रहे ताकि तोहमाँ स कीहीउँ पर बोझ न पड़इ। 9 अइसा नाहीं अहइ कि हमका तोहसे सहायता लेइ क कउनउ अधिकार नाहीं बाटइ, बल्कि हम एह बरे कड़ी मेहनत करत अही ताकि तू ओकर अनुसरण कइ सका। 10 इही बरे हम जब तोहरे साथे रहे, हम तोहे पचन क इ हुकुम दिहे रहे, “अगर केउ काम न करइ चाहइ तउ उ खाना भी न खाइ।”
11 हमका अइसा बतावा गवा ह कि तोहरे बीच कछू अइसेन भी बाटेन जउन अइसेन जीवन जिअत हीं जउन ओनके अनुकूल नाहीं अहइ। उ कउनउ काम नाहीं करतेन, दुसरेन क बातन मँ टाँग अड़ावत हीं एहर-ओहर घूमत फिरत हीं। 12 अइसेन लोगन क हम पर्भू ईसू मसीह क नाउँ प समझावत हुकुम देत अही कि उ सान्ति क साथे आपन काम करइ अउर अपने कमाई क ही खाना खाइँ। 13 मुला भाइयो अउ बहिनियो! जहाँ तक तोहार बात बा, भलाई करत कभउँ न थका।
14 इ चिट्ठी क माध्यम स दीन्ह गए हमरे हुकुमन पर अगर केउ न चलइ त ओह मनई पर नजर रखा कि उ कउन बाटइ अउर ओनकर संगत स दूर रहा ताकि ओका सरम आवइ। 15 मुला ओनके साथे सत्रुअन जइसा व्यवहार न करा बल्कि भाई क समान ओका चेतावा।
चिठ्ठी समापन
16 अब सान्ति क पर्भू खुद तोहे सब समइ, सब तरह स सान्ति देइ। पर्भू तू सबके साथे रहा।
17 मइँ पौलुस खुद आपन लिखाई मँ इ नमस्कार लिखत हउँ। मइँ एह तरह सब चिट्ठी पर दसखत करत हउँ। मोरी लिखाई क सैली इहइ अहइ।
18 हमार पर्भू ईसू मसीह क अनुग्रह तोहे सभन पर बना रहइ।


text:
जिला बांदा, ब्लाक तिन्दवारी, गांव जौहरपुर हेंया जानवरन गलाघोंटू के बीमारी फइली है जेहिसे अबै तक दर्जनन जानवर के जान चली गें हैजिला बांदा, ब्लाक तिन्दवारी, गांव जौहरपुर हेंया जानवरन गलाघोंटू के बीमारी फइली है जेहिसे अबै तक दर्जनन जानवर के जान चली गें है मड़इन का कहब है कि जून के महीना मा जानवरन का टीका लाग जात रहै पै या दरकी जुलाई मा टीका लाग है यहै कारन बीमारी फइली है पशु विभाग के डाक्टर धर्मेन्द सिंह का कहब है कि हेंया दुइ सौ मजरा अउर गांव है तो समय लागत है मड़ई सुबेरे से जानवर छोड़ देत है कुछ जानवर टीका लगावै का रहि जात है। गलाघोंटू के बीमारी मा तेज बुखार आवत रहै मुंह से लार निकलत है अउर गला से तेज तेज आवाज आवत है। मुकेश सिंह अउर शंकर सिंह का कहब है कि हमार गांव मा अबै तक कइयौ जानवर गलाघोटूं के बीमारी से मर गे है यहै कारन हम आपन जानवरन के प्राइवेट डाक्टर से दवाई कराइत हन जेहिसे एक दिन मा लगभग दुइ हजार रुपिया इलाज एक दिन मा लागत है। जून के महीना मा जानवरन का टीका लगै का रहै पै जुलाई के आखरी दिनन मा टीका लाग रहै जबै तक जानवरन मा बीमारी फइल गें रहै रन्नो,शिवदत्त अउर रामकरन सिंह का कहब है कि जानवर मा गलाघोंटू बीमारी फइली है तै यहिके खातिर पशु विभाग मा दरखास दीने हन पै हुंवा से कउनौ डाक्टर नहीं आय आहीं। यहै कारन हमें प्राइवेट डाक्टर से दवाई करावै का पड़त है। जेहिमा तीन सौ से एक हजार रुपिया रोज इलाज खातिर लागत है। हमार जानवरन के लार निकलत है अउर गला फूल जात है अउर गला मा खरखराहट के आवाज आवत है।
रिपोर्टर- शिवदेवी
Published on Aug 3, 2017


text:
लूका 1 Awadhi Bible: Easy-to-Read Version (ERV-AWA)
लूका ईसू क जीवन क बरे मँ लिखस
1 बहोत स मनई हमरे बीच होइजाइ वाली घाटना क ब्यौरा लिखइ क कोसिस करेन ह। 2 उहइ बातन हमका उ सबइ मनइयन क जरिये जान पड़िन जउन उ पचे सुरुआत स घटत देखेन अउर जउन सुसमासार क प्रचार करत रहेन। 3 हे मान्यवर थियुफिलुस! काहेकि मइँ सुरुआत स सब कछू होसियारी स पढ़ेउँ ह। एह बरे मोका इ नीक जान पड़त ह कि तोहरे बरे एक ठु एक क बाद एक एक घटना क लिखेउँ। 4 जेसे तू सब इन बातन क बेफिकिर होइके जान ल्या जउन तोहका सिखाइ ग अहइँ।
जकरयाह अउर इलीसिबा
5 उ समइया मँ जब यहूदिया प हेरोदेस क राज्य रहा। हुवाँ जकरयाह नाउँ क एक याजक रहत रहा। जउन याजकन क अबिय्याह दल क रहा अउर ओकर पत्नी इलीसिबा हारून बंस क रही। 6 उ दुइनउँ परमेस्सर क निगाह मँ धर्मी रहेन। उ पचे बिना कउनो दोख क पर्भू क सबइ हुकुमन अउर बिधानन क पालन करत रहेन। 7 मुला ओनके कउनो संतान नाहीं रही, काहेकि इलीसिबा बाँझ रही अउर उ दुइनउँ बहोत बुढ़वा होइ ग रहेन।
8 जब जकरयाह क आपन दले क मन्दिर मँ याजक क काम खातिर बारी आइ, अउर उ परमेस्सर क समन्वा आराधना बरे हाजिर भवा। 9 तउ याजकन मँ चली भइ रीति रिवाजे क तरह पर्ची डाइके ओका चुना गवा कि उ पर्भू क मन्दिर मँ जाइके धूप जरावइ। 10 जब धूप जरावइ क समइ आइ तउ बाहेर ऍकट्ठा भवा मनई पराथना करत रहेन।
11 उहइ समइया जकरयाह क समन्वा एक ठु पर्भू का दूत परगट भवा। उ दूत धूप क वेदी क दाहिन कइँती खड़ा रहा। 12 जकरयाह जइसे उ दूत क निहारेस तउ उ घबराइ गवा अउर डर जइसे ओका जकड़ि लिहस। 13 फिन सरगदूत ओसे कहेस, “जकरयाह जिन डेराअ, तोहार पराथना सुनि लीन्ह गइ अहइ। एह बरे तोहार पत्नी इलीसिबा एक बेटवा क जनम देई, अउर तू ओकर नाउँ यूहन्ना धर्या। 14 उ तोहका आनंद अउर खुसी देइ, साथे ओकरे जनम स अउर भी बहोत स मनइयन क खुसी होई। 15 काहेकि उ पर्भू क निगाहे मँ महान होई। उ कबहुँ कउनो दाखरस या कउनो मदिरा क न पिई। आपन जन्म स पवित्तर आतिमा स भरपूर होई।
16 “उ इस्राएल क बहोतन मनइयन क ओनकइ पर्भू परमेस्सर कइँती लौटइ बरे फेरी। 17 उ एलिय्याह क आतिमा अउर सामर्थ मँ होइके परभू क अगवा अगवा चली। उ बापन क हिरदय ओनके संताने कइँती मोड़ देइ अउर आज्ञा न मानइवालन क मने क बदल देइ जेहसे उ पचे धर्मी मनइयन क नाई सोचइ लागइ। इ सबइ, उ मनइयन क पर्भू बरे तइयार करइ क करी।”
18 तबहीं जकरयाह दूत स कहेस, “मइँ इ कइसे जान लेउँ कि इ सच अहइ? काहेकि मइँ एक बुढ़वा हउँ अउर मोर पत्नी बुढ़िया होइ ग अहइ।”
19 तबहिं सरगदूत जवाब देत ओसे कहेस, “मइँ जिब्राईल हउँ। मइँ उहइ हउँ जउन परमेस्सर क अगवा खड़ा रहत हउँ। मोका तोसे बात करइ अउर इ सुसमाचार क बतावइ बरे पठवा ग अहइ। 20 मुला देखा, काहेकि तू मोरे सब्दन प, जउन निस्चित समइ क आइ प सच सिद्ध होइहीं, बिसवास नाहीं किहा, यह बरे तू गूँगा होइ जाब्या अउर उ दिना तलक नाहीं बोल पउब्या जबहिं ताई इ घटित न होइ जाइ।”
21 ओहर बाहेर मनई जकरयाह क इंतजार करत रहेन। ओकना अचरज भवा कि उ ऍतनी देर मन्दिर मँ काहे ठहर गवा। 22 फिन जब उ बाहेर आवा अहइ तउ उ ओनसे बोल नाहीं पावत रहा। ओनका इ लाग कि जइसे मन्दिर क भीतर कउनो दर्सन होइ गवा अहइ। उ गूँगा होइ ग अउर सिरिफ इसारा करत रहा। 23 अउर फिन अइसा भवा कि जब ओकर आराधना क काम होइ गवा तउ जकरयाह वापस आपन घर लौटि गवा।
24 थोड़े दिना बाद ओकर पत्नी इलीसिवा गर्भवती भइ। पाँच महीना तलक उ सबन स अलगइ रही। उ कहेस, 25 “अब आखिर मँ जाइके इ तरह पर्भू मोर मदद करेस ह। मनइयन क बीच मोर लाज राखइ बरे उ मोर सुधि लिहस ह।”
कुँवारी मरियम
26-27 इलीसिबा क छठा महीना चलत रहा, गलील क एक सहर नासरत मँ परमेस्सर क दूत जिब्राईल क एक कुँवारी कन्या क लगे पठएस जेकर यूसुफ नाउँ क एक मनई स गोदी भरि दीन्ह गइ। उ दाऊद क बंस मँ जनमा रहा अउर उ कुँवारी कन्या क नाउँ मरियम रहा। 28 जिब्राईल ओकरे लगे आइ अउर कहेस, “तोह पइ अनुग्रह भइ अहइ, तोहार जय होइ। पर्भू तोहरे संग बा।”
29 इ बचन सुनिके उ बहोत घबरान, उ सोच मँ पड़ि गइ, “एकर का अरथ होइ सकत ह?”
30 तब सरगदूत ओसे कहेस, “मरियम तू जिन डेराअ, तोसे परमेस्सर खुस अहइ। 31 सुना! तू गोड़वा स भारी होब्या अउर एक पूत क जनम देबू अउर ओकर नाउँ ईसू रखबिउ। 32 उ महान होई अउर उ सबन त सर्वोच्च (परमेस्सर) क पूत कहवावा जाई। पर्भू परमेस्सर ओका ओकरे बाप दाऊद क सिंहासन दइ देई। 33 उ अनन्त समइया ताई याकूब क घराने प राज करी। ओकर राज्य क नास कबहुँ न होई।”
34 एह पइ मरियम सरगदूत स कहेस, “इ सच कइसे होइ सकत ह? काहेकि मइँ तउ अबहुँ कुँवारी हउँ।”
35 जवाबे मँ सरगदूत ओसे कहेस, “तोहरे लगे पवित्तर आतिमा आई अउर सर्वोच्च (परमेस्सर) क सक्ती तोहका आपन परिछाहीं मँ लइ लेई। इ तरह उ जनम लेइवाला पवित्तर पूत परमेस्सर क पूत कहवावा जाई। 36 अउर इ भी सुनि ल्या कि तोहरे कुनबा क इलीसिबा क कुनबे मँ बुढ़ौती क गरभ मँ एक बेटवा अहइ अउर ओकरे कोखी क इ छठा महीना चलत बा। लोग कहत रहेन कि उ बाँझ बा! 37 मुला परमेस्सर बरे कछू न होइ सकइ, अइसा नाहीं!”
38 मरियम कहेस, “मइँ पर्भू क दासी हउँ जइसा तू मोरे बरे कह्या ह, वइसा ही होइ!” अउर तब उ सरगदूत ओकरे लगे स चला गवा।
मरियम क इलीसिबा अउर जकरयाह क लगे जाब
39 उहइ समइया मरियम तइयार होइके यहूदिया क पहाड़ी पहँटा मँ बसा एक ठु सहर क फउरन चली गइ। 40 फिन उ जकरयाह क घरे गइ अउर उ इलीसिबा क अभिवादन किहेस। 41 इ भवा कि जबइ इलीसिबा मरियम क अभिवादन सुनेस तउ जउन बचवा ओकरे पेटवा मँ रहा, उछरि गवा अउर इलीसिबा पवित्तर आतिमा स सराबोर होइ गइ।
42 ऊँची आवाजे मँ चिल्लात भइ उ कहेस, “तू स्त्रियन मँ सबते जिआदा बड़भागी अहा अउर जउने बचवा क तू जनम देबू उ धन्य बा। 43 मुला इ ऍतनी बड़ी बात मोरे संग काहे घटि गई कि मोरे पर्भू क महतारी मोरे नियरे आइ। 44 काहेकि तोहरे पैलगी क सब्द जइसेन मोरे कनवा मँ आइ, मोरे पेटवा मँ बचवा खुसी स उछरि गवा। 45 तू धन्य अहा जउन इ बिसवास किहेस कि पर्भू जउन कछू कहेस उ होइके रही।”
मरियम क परमेस्सर क स्तुति
46 तबहीं मरियम कहेस,
“मोर प्रान पर्भू (परमेस्सर) क स्तुति करत ह।
47 मोर आतिमा मोरे उद्धारकर्ता परमेस्सर मँ खुस भइ।
48 उ आपन दीन दास की बिटिया क
सुधि लिहेस
अउर अब हाँ आजु क बाद
सबहिं मोका धन्य कइहीं।
49 काहेकि उ सक्तीवाला मोरे बरे बड़कवा कारज किहेस ह।
ओकर नाउँ पवित्तर अहइ।
50 जउन ओसे डेरात हीं
उ ओन पइ पीढ़ी दर पीढ़ी दाया करत ह।
51 उ आपन बाँहन क सक्ती देखाइस।
उ घमंडी मनइयन क ओनके डींग हाँकइवालन क बिचारन क छितराइ दिहेस।
52 उ राजन क सिंहासने स तरखाले उतार दिहस।
दीनन क ऊँचा उठाएस।
53 उ भुखान मनइयन क नीक चीजे स भरपूर कइ देई
अउर धनी लोगन क निकारि देई।
54 उ आपन सेवकन इस्राएलियन क दाया कइर आवा
अउर हमरे पूर्वजन क बचन क मुताबिक।
55 ओका इब्राहीम अउर ओकर संताने प
सदा दाया देखॉवइ क याद रही।”
56 मरियम कउनो तीन महीने ताई इलीसिबा क संग ठहरी रही अउर फिन आपन घरवा लौटि आइ।
यूहन्ना क जनम
57 फिन इलीसिबा क बचवा पइदा करइ क समइ आइ अउर ओकरे एक बेटवा पइदा भवा। 58 जब ओकर पड़ोसी अउर ओकर नातेदार सुनेन कि पर्भू ओह प दाया देखाइस ह तउ सबइ साथे मिलिके खुसी मनाएन।
59 अउर फिन अइसा भवा कि अठवें दिन बचवा क खतना खातिर मनइयन हुवाँ आएन। उ पचे ओकरे बाप क नाउँ क मुताबिक ओकर नाउँ जकरयाह धरइ जात रहेन, 60 तबहीं ओकरे महतारी बोल पड़ी, “नाहीं एकर नाउँ यूहन्ना रखा जाब अहइ।”
61 तब उ पचे ओहसे बोलेन, “तोहरे कउनो भी नातेदार का इ नाउँ नाहीं बा।” 62 अउर फिन उ पचे इसारन मँ ओकरे बाप स पूछेन, “उ ओका का नाउँ देइ चाहत ह?”
63 एह प जकरयाह ओनसे एक ठु तख्ती माँगेस अउर लिखेस, “एकर नाउँ अहइ यूहन्ना।” एह पइ उ सबइ अचरजे मँ पड़ि गएन। 64 तबहीं फउरन ओकर मुँह खुलि गवा अउर ओकर बाका फूटि गवा। उ बोलइ लाग अउर परमेस्सर क स्तुति करइ लाग। 65 ऍहसे सबइ पड़ोसी डेराइ गएन अउर यहूदिया क समूचइ पहाड़ी पहँटा मँ मनइयन ऍकरे बारे मँ बतियाई लागेन। 66 जउन कउनो भी इ बात सुनेस, अचरजे मँ पड़िके कहइ लागेन, “इ गदेला का बनी?” काहेकि पर्भू क हाथ ओह प अहइ।
जकरयाह क स्तुति
67 तब ओकर बाप जकरयाह पवित्तर आतिमा स सराबोर होइ गवा अउर उ भविस्सवाणी किहेस:
68 “इस्राएल क पर्भू परमेस्सर क आसीस होइ
काहेकि उ आपन मनइयन क मदद बरे आवा
अउर ओनका आजाद कराएस।
69 उ हमरे बरे आपन सेवक दाऊद क परिवार स
एक उद्धारकर्ता दिहस।
70 जइसा कि उ बहोत पहिले
आपन पवित्त नबी स वचन देवॉएस।
71 उ हमका हमार दुस्मनन स अउर ओन सब क हथवन स,
जउन हम स घिना करत रहेन, हमका छोड़ावइ क वचन दिहस।
72 हमरे पूर्वजन प दाया देखावइ क
अउर आपन पवित्तर बचन क याद रखइ क।
73 ओकर बचन रहा एक उ सपथ जउन हमरे पूर्वजन इब्राहीम क संग लीन्ह गइ रहिन,
74 कि हमार दुस्मनन क हथवन स हमार छुटकारा
अउर बेडर क पर्भू क सेवा करइ क हुकुम दीन।
75 अउर आपन जिन्नगी भर हर रोज ओकरे समन्वा हम पचे पवित्तर अउर धर्मी रहि सकी।
76 “हे बालक! अब तू सर्वोच्च (परमेस्सर) क बड़ा नबी कहा जाइ
काहेकि तू पर्भू क अगवा अगवा चलिके ओकरे बरे राह तइयार करी।
77 अउर ओकरे मनइयन स कही कि ओनके पापन क छमा स उ
ओनके लोगन क उद्धार का गियान देबा।
78 “हमरे परमेस्सर क नरम अनुग्रह स
एक नवा दिन क भोर हम पइ ऊपर स उतरी।
79 ओन प चमकइ बरे जउन मउत क गहरी छाया मँ जिअत
अहइँ काहेकि हमरे गोड़वन सांति क राहे प सीधा जाइँ।”
80 इ तरह उ लरिका बाढ़इ लाग अउर ओकर आतिमा मजबूत स मजबूत होइ लाग। उ मनइयन मँ परगट होइ स पहिले निर्जन जगहिया मँ रहत रहा।


text:
19 फरवरी से बोर्ड परीक्षा शुरू है, पै बिजली कटौती के कारन ग्रामीण छात्र छात्रा परीक्षा के तैयारी नींक से न कई पइहैं। हर साल बोर्ड परीक्षा आवत है, पै विभाग परीक्षा दें वाले छात्रन का जरूरत भर बिजली दें का इंतजाम काहे नहीं करत आय?छात्र अनियमित कटौती से बेहद परेशान हैं।
खबर लहरिया कइत से कीन गा बांदा चित्रकूट जिला के दस गांव का सर्वे जमीनी हकीकत का देखावत है। उत्तर प्रदेश राज्य का पिछड़ा इलाका बुन्देलखण्ड अउर बुन्देलखण्ड का पिछड़ा इलाका ग्रामीण अउर जंगली क्षेत्र मा बिजली कटौती अउर बिजली का न होब कउनौ नई बात न होय। पै परीक्षा या फेर कउनौ खास अवसर मा पिछड़े इलाका का विशेष ध्यान दीन जाय का चाही। जहां एक कइत सरकार बड़े-बड़े राज्य अउर शहरन मा चैबिस घण्टा बिजली दइके कमाई करत है, होंआ पढ़ई जइसे जरूरी काम का ध्यान काहे नहीं देत आय?
सरकार जरूरी कामन का ध्यान जरूर देत है। जहां सरकार का भारी भरकम मुनाफा होत है। जइसे बड़े-बडे़ कम्पनी का चैबिस घण्टा बिजली तौ देत ही है। ऊपर से कम्पनी के काम खातिर भी बिजली देत है।
दिल्ली, मुम्बई, आगरा जइसे के महानगरन मा एक बल्ब के जरूरत के जघा दस बल्ब जला के बिजली का फिजूल खर्च कीन जात है, पै गांवन मा जरूरी अउर हित वाले काम खातिर कटौती काहे कीन जात है। बिजली कटौती कइके सरकार गांव अउर शहर के साथै भेदभाव करत है। जबैकि चुनावी प्रचार प्रसार के मैदान मा गांवन का भी शहर मा बराबर बिजली दें का वादा करत है। या समय चित्रकूट अउर बांदा जिला मा समाजवादी पार्टी बिजली दें मा सफल होय का ढिढ़ोरा पीटत है, पै हकीकत कोहू से छिपी निहाय।
बिजली करै गांव शहर मा भेदभाव
19 फरवरी से बोर्ड परीक्षा शुरू है, पै बिजली कटौती के कारन ग्रामीण छात्र छात्रा परीक्षा के तैयारी नींक से न कई पइहैं। हर साल बोर्ड परीक्षा आवत है, पै विभाग परीक्षा दें वाले छात्रन का जरूरत भर बिजली दें का इंतजाम काहे नहीं करत आय?छात्र अनियमित कटौती से बेहद परेशान हैं।